title: Prinz-Heinrich-Fahrt

text: Ensimmäinen, kuuden kilometrin mittainen tasamaan kilpailu ajettiin Gubenin tienoilla, toinen, viiden ja puolen kilometrin mittainen nopeuskoe, Münchenin Forstenrieder Parkin alueella. Gubenin kilpailun voiton otti Opelilla ajanut kauppaneuvos Wilhelm Opel, ajalla 3 min. 39 sek. Toiseksi sijoittui Laurin & Klementillä ajanut kreivi A. Kolowrat, ajalla 3 min. 10 sek. Myös tässä on nopeamman ajan saavuttanut kuljettaja rankattu kakkostilalle.


title: Prinz-Heinrich-Fahrt

text: Kokonaiskilpailun voiton otti kauppaneuvos Wilhelm, toiseksi tuli Mercedesillä ajanut Willy Pöge.


title: Prinz-Heinrich-Fahrt

text: Kesäkuun 2. – 8. 1910 ajettiin kolmas, 1945 kilometrin mittainen kilpailu. Kisa oli tarkoitettu pitkäiskuisilla ja suhteellisen nopeasti kiertävillä moottoreilla varustetuille isoille autoille. Pienillä autoilla ei siellä ollut sijaa. Vaikka kilpailu oli tarkoitettu vakioautoille, osallistujien kalusto muistutti korimalliltaan enemmänkin puhdasverisiä kilpa-autoja.Vuoden 1910 toisen nopeuskilpailun yhteydessä kilpa-ajaja Franz Heines joutui Colmarin kaupungissa vakavaan onnettomuuteen. Tämän johdosta ei viimeistä Prinsi Henrik -rallia enää järjestetty kilpailuna, vaan se muutettiin retkeilyajoksi.


title: Robin Rönnquist

text: Robin Rönnquist (s. 12. elokuuta 1993) on ruotsalainen tietokonepelaamisen ammattilainen. Rönnquist on erikoistunut en eli CS:GO:hon. Hän kuuluu yhdysvaltalaiseen Cloud9-joukkueeseen


title: Robin Rönnquist

text: Rönnquist siirtyi Fnaticiin elokuussa 2013 belgialais-espanjalaisesta Epsilon eSportsista. Fnaticin kanssa hän on voittanut muun muassa DreamHack Winterin vuonna 2013. HLTV.org -nettisivusto valitsi Rönnquistin vuonna 2014 maailman toiseksi parhaaksi pelaajaksi, ja vuonna 2015 sama sivusto valitsi hänet viidenneksi parhaaksi pelaajaksi.


title: Robin Rönnquist

text: Rönnquist käyttää pelaajanimeä "flusha".


title: Juha Äystö

text: Juha Äystö (s. 19. kesäkuuta 1948) on suomalainen fyysikko ja emeritusprofessori. Hän toimi Jyväskylän yliopiston fysiikan professorina vuosina 1992–2016. Vuosina 2012–2016 hän toimi Helsingin yliopiston Fysiikan tutkimuslaitoksen (HIP) johtajana.


title: Juha Äystö

text: Juha Äystö kirjoitti ylioppilaaksi 1967 Jyväskylän lyseosta. Sen jälkeen hän aloitti fysiikan opinnot Jyväskylän yliopistossa. Hän valmistui maisteriksi 1973. Tohtoriksi hän väitteli 1977 Jyväskylän yliopistossa.


title: Juha Äystö

text: Tutkijanuransa Äystö aloitti 1978–1979 post doc-tutkijana ydintutkimusryhmässä Lawrence Berkeley-laboratoriossa, Kalifornian yliopistossa (Berkeleyssä). Palattuaan kotimaahan hän toimi Jyväskylän yliopiston fysiikan laitoksella vanhempana assistenttina 1980–1982. Sen jälkeen hän toimi 1983–1986 Suomen Akatemian akatemiatutkijana. Tuona aikana hän oli tammikuusta 1984 heinäkuuhun 1985 jälleen vierailevana tutkijana Lawrence Berkeley-laboratoriossa.


title: Juha Äystö

text: Juha Äystö on tieteellisen työn lisäksi osallistunut yliopiston hallintotoimiin. Hän toimi 1990–1997 Jyväskylän yliopiston hiukkaskiihdytinlaboratorion johtajana. Yliopiston fysiikan laitoksen johtajana hän oli 1997–1999.


title: Juha Äystö

text: Äystö nimitettiin 1992 fysiikan professoriksi Jyväskylän yliopistoon. Hänen erikoisalansa on ydinfysiikka. Hän toimi professorinvirkansa ohella 1999–2002 Genevessä Euroopan ydintutkimuskeskus Cernin ISOLDE-laboratorion tieteellisenä johtajana.


title: Juha Äystö

text: Professorikaudellaan Äystö toimi kahdesti Suomen Akatemian koordinoiman tieteellisen huippuyksikön johtajana. Vuosina 2003–2005 hän johti ydin- ja materiaalifysiikan huippuyksikköä. Sen jälkeen hän toimi Ydin- ja kiihdytinpohjaisen huippuyksikön johtajana 2006–2011. Molemmissa yksiköissä tieteellinen toiminta keskittyi Jyväskylän yliopiston fysiikan laitokselle ja sen kiihdytinlaboratorioon.


title: Juha Äystö

text: Vuodesta 2002 lähtien Äystö työskenteli Helsingin yliopiston Fysiikan tutkimuslaitoksessa (HIP). Hän toimi siellä ydinaineen tutkimukseen keskittyvän ohjelman johtajana vuoteen 2012 asti. Vuonna 2012 hänet nimitettiin Fysiikan tutkimuslaitoksen johtajaksi. Hänen toimikautensa instituutin johtajana päättyi kesäkuussa 2016. Hän jäi samalla myös eläkkeelle virastaan Jyväskylän yliopiston fysiikan laitoksella. Äystö jatkaa tutkimustyötä emerituksena.


title: Juha Äystö

text: Fyysikkona Äystö on erikoistunut ydinfysiikkaan ja hiukkastutkimukseen. Keskeisen osan hänen tutkimustaan ovat muodostaneet Jyväskylän yliopiston fysiikan laitoksen hiukkaskiihdyttimellä tehdyt kokeet. Hänellä on pitkä kokemus kiihdytinpohjaisen fysiikan tutkimuksesta. Äystö oli jo uransa alussa 1974 rakentamassa Jyväskylän yliopiston ensimmäistä hiukkaskiihdytintä (mallinimi MC-20) ja sen suihkuputkilinjastoa.


title: Juha Äystö

text: Professori Äystö on julkaissut huhtikuuhun 2014 mennessä 511 tieteellistä artikkelia.


title: Juha Äystö

text: Professori Äystö on tieteellisten ansioidensa ansiosta saanut monenlaisia huomionosoituksia. Suomalainen Tiedeakatemia kutsui hänet jäsenekseen 1997. Vuodesta 2008 hän on ollut Euroopan hiukkasfysiikan tutkimuskeskus Cernin tiedepoliittisen komitean jäsen.


title: Juha Äystö

text: Vuonna 2010 Euroopan fyysikkoseura myönsi Äystölle Lise Maitner-palkinnon. Palkinnon perusteena on hänen Jyväskylän yliopistossa tekemäänsä pitkäaikainen työ niin kutsutun ioniohjainmenetelmän kehittämisessä ja sen soveltamisesta radioaktiivisten ionisuihkujen tuottamiseen. Ioniohjainmenetelmän kehittämisen avulla on kehitetty erilaisia menetelmiä atomiydinten perusominaisuuksien tarkkaan määrittämiseen. Ioniohjaintekniikka on Jyväskylässä 1980-luvulta alkaen kehitetty tekniikka, jossa sähköisesti varautuneita ioneja siirretään paikasta toiseen jalokaasun avulla.


title: Juha Äystö

text: Tasavallan presidentti on myöntänyt Äystölle itsenäisyyspäivänä 2001 Suomen Valkoisen Ruusun ritarikunnan ensimmäisen luokan mitalin sekä itsenäisyyspäivänä 2009 Suomen Leijonan ritarikunnan komentajamerkin.


title: Jäähyväiset Matjoralle

text: Jäähyväiset Matjoralle () on venäläisen kirjailijan Valentin Rasputinin tunnetuin teos. Se sijoittuu 1960-luvun lopulle siperialaisen Angarajoen saarelle ja sen Matjora-nimiseen kylään. Kirja kertoo Matjoran viimeisestä kesästä ennen kuin sen asukkaat evakuoidaan pois Bratskin vesivoimalaitoksen muodostaman patoaltaan tieltä.


title: Erik Törnqvist

text: Erik Olof Törnqvist (20. heinäkuuta 1915 Alahärmä – 23. lokakuuta 2001 Helsinki) oli suomalainen virkamies ja diplomaatti.


title: Erik Törnqvist

text: Törnqvist valmistui ylioppilaaksi 1933 ja valtiotieteiden kandidaatiksi 1937.


title: Erik Törnqvist

text: Törnqvist aloitti uransa aktuaarina Tullihallituksessa 1939–1940, sen jälkeen hän oli tutkija Suomen Pankissa 1940–1942, hintaneuvoston sihteeri kansanhuoltoministeriössä 1942–1945, talousneuvoston sihteeri 1946–1947, sotakorvausteollisuuden valtuuskunnan jäsen 1946–1948 ja talousvaltuutettu 1947–1949.


title: Erik Törnqvist

text: Samalla kun hän oli vuosina 1949–1972 valtiovarainministeriön kansantalousosaston päällikkö, hänellä oli useita merkittäviä tehtäviä ensin kotimassa talouspoliittisen suunnitteluneuvoston pääsihteeri 1951–1953, pääministerin sihteeri 1953–1954, Suomen ryhmän puheenjohtaja pohjoismaisessa talousvaliokunnassa 1956–1957, UNECEn jaostopäällikkö Genevessä 1957–1959, Yhdistyneiden kansakuntien Latinalaisen Amerikan ja Karibian talouskomission jaostopäällikko Santiago de Chilessä 1959–1961, UNTABin asiantuntija Kolumbiassa 1962–1963, Nordek-valtuuskunnan puheenjohtaja 1968–1970, Maailmanpankin johtokunnan jäsen Washingtonissa 1970–1972 ja uran päätteeksi Suomen suurlähettiläänä Meksikossa ja Kuubassa vuosina 1973–1978.


title: Erik Törnqvist

text: Törnqvistin veli oli tilastotieteen professori Leo Törnqvist.


title: Right Now (Van Halenin kappale)

text: Right Now on Van Halenin single, joka julkaistiin vuonna 1992. Se on mukana yhtyeen yhdeksännellä albumilla "For Unlawful Carnal Knowledge". Kappale kertoo hetkessä elämisestä ja siitä ettei pelkää tehdä muutosta. Kappale on mukana vuoden 1984 elokuvassa "Hurjaa elämää", johon Eddie Van Halen sävelsi musiikin.


title: Bad Aiblingin junaturma

text: Bad Aiblingin junaturma tapahtui Bad Aiblingin kaupungissa Baijerin osavaltiossa Saksassa 9. helmikuuta 2016. Onnettomuus sattui kun kaksi lähiliikenteen junaa törmäsi toisiinsa yksiraiteisella rataosuudella puoli seitsemän jälkeen aamulla. Onnettomuudessa sai surmansa ainakin kymmenen ihmistä. Yli sata ihmistä loukkaantui turmassa.


title: Sergio Romano

text: Sergio Romano (s. 28. elokuuta 1987 Rooma) on italialainen futsalpelaaja, joka edustaa Asti Calciota ja Italian futsalmaajoukkuetta. Pelipaikaltaan 183 senttimetriä pitkä ja 77 kilogrammaa painava oikeajalkainen Romano on "universal".


title: Sergio Romano

text: Romano on pelannut Italian futsalmaajoukkueessa vuodesta 2009 alkaen. Hän oli mukana saavuttamassa MM-pronssia vuonna 2012. EM-kilpailuista Romano on saavuttanut kultaa vuodelta 2014 ja pronssia vuodelta 2012. Vuonna 2008 hän voitti Italian alle 21-vuotiaiden maajoukkueen kanssa hopeaa ikäluokan EM-kilpailuista.


title: Sergio Romano

text: Romano on edustanut Asti Calciota vuodesta 2014. Tätä ennen hän pelasi Pescarassa. Astin kanssa Romano voitti Italian cupin kaudella 2014–2015.


title: Aulis Ukkonen

text: Aulis Ukkonen (s. 9. elokuuta 1925 Metsäpirtti) on tekniikan lisensiaatti ja tienrakennusopin professori.


title: Aulis Ukkonen

text: Ukkonen valmistui diplomi-insinööriksi 1950 (maatalouden vesirakentaminen) ja 1953 (rakennustekniikka) ja tekniikan lisensiaatiksi 1972. Hän oli Oulun yliopiston tienrakennusopin professori 1975–1986 ja tutki maanrakennusopin teknisiä ja taloudellisia kysymyksiä.


title: Ullstein Verlag

text: Ullstein Verlag on saksalainen lehden- ja kirjankustantamo. Sen perusti vuonna 1877 Leopold Ullstein. Se on sittemmin siirtynyt Springerin tytäryhtiöksi, siten että lehden- ja kirjankustannustoiminta ovat erillisiä yhtiöitä. Ullstein on julkaissut muun muassa lehtiä Berliner Zeitung, Berliner Morgenpost ja Vossische Zeitung.


title: Ullstein Verlag

text: Kansallissosialistit ottivat yrityksen haltuunsa 1934, ja se toimi vuoteen 1952 nimellä Deutscher Verlag. Tällöin Ullsteinin suku sai sen jälleen haltuunsa.


title: Paco Sedano

text: Francisco "Paco" Sedano Antolín (s. 2. joulukuuta 1979 Madrid) on espanjalainen futsalmaalivahti, joka edustaa Primera División de Futsalissa pelaavaa FC Barcelona Futsalia ja Espanjan futsalmaajoukkuetta. Oikeajalkainen Sedano on 188 senttimetriä pitkä ja painaa 83 kilogrammaa.


title: Paco Sedano

text: Sedano on edustanut FC Barcelona Futsalia vuodesta 2007 alkaen. Sitä ennen hän pelasi FS Móstolesissa vuodet 1999–2007 ja Autos García Cosladassa vuodet 1998–1999. Barcelonan riveissä Sedano on saavuttanut UEFA Futsal Cupin vuonna 2011, kaksi Espanjan mestaruutta ja kolme Espanjan cupia.


title: Paco Sedano

text: Sedano voitti Espanjan futsalmaajoukkueen kanssa kultaa vuoden 2004 MM-kilpailuista Kiinan Taipeissa. Hän oli mukana voittamassa kultaa myös vuosien 2005 ja 2016 EM-kilpailuissa.


title: Right Now

text: Right Now voi tarkoittaa seuraavia:


title: Valentina Modig-Manuel

text: Valentina Modig-Manuel, vuoteen 1936 Modig (25. kesäkuuta 1907 Minsk – 22. kesäkuuta 2005 Turku) oli keraamikko, joka perusti puolisonsa kanssa Suomen ensimmäisen itsenäisen keramiikkaverstaan.


title: Valentina Modig-Manuel

text: Modig-Manuelin vanhemmat olivat muuttaneet Minskiin 1800-luvun lopulla, Suomeen hänen perheensä palasi ennen ensimmäistä maailmansotaa ja asettui Tammisaareen. Helene Schjerfbeck opetti Modig-Manuelille piirustusta ja rohkaisi häntä pyrkimään Taideteollisuuskouluun, jossa Modig-Manuel aloitti koristemaalauksen opinnot 1927. Valmistuttuaan hän ryhtyi kuitenkin työskentelemään keramiikan parissa, Grankullan Saviteollisuus Osakeyhtiössä. Aluksi hän toimi palkattamona harjoittelijana, mutta sittemmin yhtiön taiteellisena johtajana. Vuonna 1936 hän siirtyi Turkuun Kupittaan Savi -yrityksen palvelukseen. Seuraavana vuonna hän avioitui opiskelijatoverinsa Josef Manuelin (Manulkinin) kanssa ja pariskunta perusti "Studio Keramos" -keramiikkaverstaan. Modig-Manuel alkoi työskennellä omassa verstaassaan vuonna 1939. Verstaan kerammiikkatuotteet saivat hyvän vastaanoton. Niitä esiteltiin useissa eri näyttelyissä ja Modig-Manuel hallitsi ainoana itsenäisenä keraamikkona Suomessa niiden valmistuksen ns. pelkistyspolttotekniikalla. Verstaan kaupallinen menestys perustui kuitenkin ennen muuta hänen aviomiehensä suunnittelemien mallien pohjalta valmistettuihin keramiikkafiguureihin, jotka olivat suosittuja koriste-esineitä 1940- ja 1950-luvulla. Modig-Manuel opetti pitkään keramiikkaa Turun ruotsinkielisessä työväenopistossa, vuodesta 1954 aina vuoteen 1977 saakka, ja jatkoi keraamikkona 1980-luvulle asti. Hänen teostensa retrospektiiviset näyttelyt 1990-luvulla herättivät ansaittua huomiota.


title: Isältä pojalle – Suomipunk 1978–2001

text: Isältä pojalle – Suomipunk 1978–2001 on kokoelma-albumi, jolle on koottu suomalaisia punkkappaleita vuosilta 1978–2001. Se julkaistiin marraskuussa 2001 levymerkillä Megamania.


title: Isältä pojalle – Suomipunk 1978–2001

text: Albumia on ollut kokoamassa mm. Rumban toimittaja Markku Halme. Moni albumin kappaleista julkaistiin enimmäistä kertaa CD-formaatissa. Albumin kansikuvan on toteuttanut Kivi Larmola.Kokonaiskesto: 67:35Kokonaiskesto: 63min 39sek


title: Kolmikkovihvilä

text: Kolmikkovihvilä ("Juncus triglumis") on pieni muonivuotinen vihvilä, jonka painopiste esiintymisessä on pohjoinen ja se on kalkinsuosija. Suomessa sitä tavataan Kainuussa, Koillismaalla ja Lapissa. Kasvupaikkoina ovat kostikot kuten puronrannat ja suoalueet.


title: Kolmikkovihvilä

text: Kasvi on monivuotinen. Sen juurakko on kooltaan vaatimaton. Kasvutapa on jonkin verran mätästävä. Varren pituus on noin kymmenen senttimetriä ja varren tyvellä on viitisen lehteä. Mykerössä on vain kolme kukkaa rinnakkain ja kota on mustanpunainen. Kukkien heteitä on kuusi, samoin kehälehtiä. Kolmikkovihvilä jaetaan yleensä kahteen alalajiin "albescens" ja "triglumis".


title: Kolmikkovihvilä

text: Kaksikkovihvilä ("Juncus biglumis") on samantapainen laji.


title: Eteläinen basilika

text: Eteläinen basilika oli antiikin aikainen basilika Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.


title: Eteläinen basilika

text: Basilika oli rakennettu roomalaisella ajalla joko keisari Caligulan tai keisari Claudiuksen aikana eli noin vuonna 37–54 jaa. Vuosisadan lopulla rakennusta korjattiin.


title: Eteläinen basilika

text: Basilika sijaitsi Korintin agoran eli torin etelälaidalla sijainneen niin kutsutun Etelästoan eteläpuolella. Paikka on aivan nykyisen arkeologisen alueen laidalla. Basilika oli kaksikerroksinen ja koostui peristyylisalista, joka oli nelilaivaisen kryptoportiikin päällä. Näin se oli pohjakaavaltaan suorakulmio suorakulmiossa ja muistuttaa monin tavoin agoran itälaidalla sijainnutta varhaisempaa Juliusten basilikaa. Rakennukset olivat myös hyvin saman kokoisia: Eteläisen basilikan alimman ja ulommaisen osan koko oli noin 38,5 x 23,5 metriä, ja ylemmän ja sisimmäisen osan koko noin 26,1 x 11,8 metriä. Basilika oli kytketty Etelästoaan ja kuului samaan rakennuskokonaisuuteen sen kanssa.


title: Etelästoa (Korintti)

text: Etelästoa () oli antiikin aikainen stoa eli pylväshalli Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.


title: Etelästoa (Korintti)

text: Etelästoa sijaitsi Korintin agoran eli torin etelälaidalla. Se rakennettiin alun perin hellenistisellä ajalla 200-luvun eaa. alkupuolella. Rakennus tuhoutui roomalaisten vallattua ja hävitettyä Korintin vuonna 146 eaa. Myöhemmin roomalaiset rakensivat sen uudelleen erilaisena ja suurempana vaiheittain noin vuosien 50–150 jaa. välisenä aikana.


title: Etelästoa (Korintti)

text: Laajimmillaan stoan koko oli noin 164,4 x 25,2 metriä. Se oli kaksikerroksinen ja siinä oli julkisivun puolella 71 doorilaista pylvästä ja sisäpuolella kattoa tukemassa 34 joonialaista pylvästä. Pylväikön takana oli 33 kauppa- ja työpajahuonetta. Rakennus oli valmistuessaan koko Kreikan suurin julkinen rakennus.


title: Etelästoa (Korintti)

text: Rakennuksen eteläpuolelle rakennettiin myöhemmin niin kutsuttu Eteläinen basilika. Sen sisäänkäynti kytkettiin stoaan. Lisäksi rakennuskokonaisuuteen kuuluivat muun muassa buleuterion eli neuvoston kokoontumistila, duovirien ja ediilien toimitilat, Isthmian kisoja järjestäneiden virkamiesten ("agonothetes") toimitilat sekä mahdollisesti muita julkisia toimintoja. Kokonaisuuteen liitettiin myös kylpylä, latriini eli käymälä sekä lähdekaivorakennus. Stoan edustalla sijaitsi bema eli puhujankoroke.


title: Etelästoa

text: Etelästoa (myös "Eteläinen stoa") voi viitata seuraaviin antiikin kreikkalaisiin stoiin eli pylväshalleihin:


title: Juliusten basilika

text:
Juliusten basilika oli antiikin aikainen basilika Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Basilika rakennettiin roomalaisella ajalla keisari Augustuksen kaudella aivan ensimmäisen vuosisadan jaa. alussa. Sen tarkoitus oli kunnioittaa Juliusten-Claudiusten hallitsijasukua. Rakennus tuhoutui maanjäristyksessä 300-luvulla.


title: Juliusten basilika

text: Basilika sijaitsi Korintin agoran eli torin itäpäässä ja toimi samalla sen itäisenä sisäänkäyntinä. Rakennus oli kaksikerroksinen ja koostui peristyylisalista, joka oli nelilaivaisen kryptoportiikin päällä. Näin se oli pohjakaavaltaan suorakulmio suorakulmiossa. Alimman ja ulommaisen osan koko oli noin 38,4 x 23,6 metriä, ja ylemmän ja sisimmäisen osan koko noin 26,7 x 11,8 metriä. Pääsalin korkeus oli noin 10,4 metriä. Rakennus oli tehty stukkolla päällystetystä paikallisesta kalkkikivestä. Myöhemmässä vaiheessa rakennuksen sisäosat katettiin osittain marmorilla.


title: Juliusten basilika

text: Rakennuksessa oli lukuisia Juliusten ja Claudiusten suvun jäsenten kuvapatsaita, mukaan lukien Augustus ja hänen tyttärenpoikansa Gaius ja Lucius. Löytyneet patsaat ovat esillä Antiikin Korintin arkeologisessa museossa. Agoran eteläpuolelle myöhemmin rakennettu niin kutsuttu Eteläinen basilika muistutti arkkitehtuuriltaan hyvin paljon Juliusten basilikaa.


title: Korintin teatteri

text:
Korintin teatteri oli antiikin aikainen teatteri Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Teatteri oli rakennettu vuorenrinteeseen Korintin keskustan eli agoraa ympäröineen alueen luoteispuolelle. Ensimmäinen kiintein penkein ja näyttämörakennuksin varustettu teatteri rakennettiin paikalle 400-luvun eaa. jälkimmäisellä puoliskolla. Sen rakenteet olivat puiset. Hellenistisellä ajalla rakennus uusittiin. Se todennäköisesti tuhoutui suurelta osin roomalaisten tuhottua kaupungin vuonna 146 eaa. Teatteri rakennettiin uudestaan kahdessa vaiheessa ensimmäisellä vuosisadalla jaa. sekä 100-luvulla jaa. Tuolloin rakennettiin kolmikerroksinen, pylväin ja kuvapatsain koristeltu näyttämörakennus. Puolikaarenmuotoisen teatterin halkaisija oli noin 130 metriä.


title: Korintin teatteri

text: Keisari Caracallan aikana noin 211–217 jaa. rakennus muutettiin gladiaattorinäytäntöihin sopivaksi. Tuolloin kymmenen alinta penkkiriviä poistettiin, kun katsomo erotettiin taistelijoista noin 3,5 metriä korkealla muurilla. Teatterirakennusta käytettiin vielä bysanttilaisella ajalla.


title: Korintin teatteri

text: Teatterin eteläpuolella sijaitsi pienempi Odeion eli musiikkiteatteri.


title: Lekhaionin tien basilika

text: Lekhaionin tien basilika on nimitys, jota käytetään eräästä antiikin aikaisesta basilikasta Korintin kaupungissa Kreikassa. Se on saanut nimensä sijaintipaikastaan kaupungin satamaan Lekhaioniin johtaneen tien varressa. Basilikan rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.


title: Lekhaionin tien basilika

text: Basilika oli rakennettu roomalaisella ajalla keisari Augustuksen hallituskaudella noin vuosien 25–1 eaa. välisenä aikana. Se tuhoutui todennäköisesti vuoden 70 jaa. maanjäristyksessä ja rakennettiin uudelleen 100-luvun jaa. ensimmäisellä puoliskolla. Lopullisesti rakennus tuhoutui 300-luvulla, mahdollisesti vuoden 375 maanjäristyksessä.


title: Lekhaionin tien basilika

text: Basilika sijaitsi Korintin agoran eli torin pohjoispuolella, Lekhaioniin johtaneen tien alkupään ja Apollonin temppelin välisellä alueella. Ensimmäinen paikalla ollut basilika koostui pitkästä ja kapeasta keskilaivasta, jonka ympärillä oli 11 x 4 pylvästä. Myöhempi basilika oli huomattavasti suurempi ja siihen liitettiin muun muassa marmorinen, veistoskoristeinen julkisivu, joka muodosti monumentaalisisäänkäynnin rakennukseen. Basilikassa on ollut erilaisia liike- yms. tiloja.


title: Luoteisstoa

text: Luoteisstoa (joskus myös "Pohjoisstoa") oli antiikin aikainen stoa eli pylväshalli Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.


title: Luoteisstoa

text: Stoa rakennettiin keisari Augustuksen aikana ensimmäisen vuosisadan alussa jaa. Se sijaitsi nimensä mukaisesti Korintin agoran eli torin lounaislaidalla. Itäosassaan se oli rakennettu varhaisemman, hellenistisen ajan stoan paikalle.


title: Luoteisstoa

text: Stoan pituus oli noin 101 metriä ja leveys noin 9,2 metriä ja siinä oli kaksi kerrosta. Rakennuksen julkisivun puolella oli 47 doorilaista pylvästä ja sisäpuolella kattoa tukemassa joonialaisia pylväitä. Stoan pohjoispuolella sijaisi Apollonin temppeli. Stoan pohjoisseinä oli rakennettu temppelikukkulan rinnettä vasten.


title: Octavian temppeli

text:
Octavian temppeli (), tutkimuksessa myös Temppeli E (), oli antiikin aikainen temppeli Korintin kaupungissa Kreikassa. Se oli mahdollisesti omistettu keisari Augustuksen sisarelle Octavialle, mutta tästä ei ole täyttä varmuutta. Temppelin rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Temppeli sijaitsi Korintin agoran eli torin länsipuolella. Alun perin paikalla on mahdollisesti ollut arkaainen, 500-luvulla eaa. rakennettu temppeli. Octavian temppeliksi kutsuttu temppeli rakennettiin roomalaisella kaudella ensimmäisellä vuosisadalla jaa. Siinä oli kaksi rakennusvaihetta. Ensimmäinen, doorilaista tyyliä edustanut temppeli oli Augustuksen tai Caligulan ajalta. Sen jalustan koko oli noin 23,5 x 44 metriä ja siinä oli 6 x 11 pylvästä. Temppeli oli ympäröity pohjois-, länsi- ja eteläsivulta stoilla eli pylväshalleilla. Kokonaisuus on saattanut muistuttaa Mars Ultorin temppeliä Roomassa.


title: Octavian temppeli

text: Myöhempi temppeli edusti korinttilaista tyyliä. Sen cellan koko oli noin 10 x 24,5 metriä, ja sen pronaoksen edessä oli kaksi pylvästä. Tässä vaiheessa temppeli oli ympäröity stoilta kaikilta neljältä sivustalta, ja koko tämän pyhäkköalueen koko oli noin 125 x 80 metriä. Temppeli rakennettiin mahdollisesti uudelleen vuoden 70 jaa. maanjäristyksen jälkeen. Lisäksi sitä on mahdollisesti muutettu myös myöhemmin.


title: Octavian temppeli

text: Temppelin tunnistus Octavian temppeliksi perustuu Pausaniaan kuvaukseen Korintista. Hänen mukaansa kyseisessä temppelissä oli valtaistuimella istunutta Octaviaa esittänyt kuvapatsas, jossa keisarin sisar symboloi eräänlaisena jumalattarena koko Juliusten sukua. Temppeli rakennettiin mahdollisesti sen jälkeen, kun Octavia oli vieraillut kaupungissa. Toisaalta temppeliä on ehdotettu myös Capitolium-temppeliksi, jonka Pausanias myös mainitsee, sekä Zeuksen/Juppiterin temppeliksi sen sijainnin ja koon vuoksi.


title: Temppeli E

text: Temppeli E voi viitata seuraaviin:


title: Odeion (Korintti)

text:
Odeion () oli antiikin aikainen odeion eli musiikkiteatteri Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.
Odeion rakennettiin roomalaisella ajalla ensimmäisellä vuosisadalla jaa. Sen tehtävänä oli toimia näyttämönä musiikkiesityksille ja retorisille esityksille. Odeion uusittiin 100-luvun puolessa välissä mahdollisesti Herodes Atticuksen rahoituksella. Se vaurioitui tulipalossa 200-luvun alkupuolella. Noin vuonna 225 rakennus muutettiin petoeläintappeluille soveltuvaksi areenaksi. Rakennus tuhoutui ja hylättiin 300-luvulla.


title: Odeion (Korintti)

text: Odeion sijaitsi Korintin keskusta-alueen länsiosassa aiemmin rakennetun Korintin teatterin eteläpuolella ja Apollonin temppelin länsipuolella. Odeion oli katettu ja siinä oli puolikaaren muotoinen katsomo, johon mahtui 3 000 henkeä. Katsomo oli jaettu neljään lohkoon kolmella pystysuuntaisella käytävällä. Rakennuksen keskellä olivat "orkhestra" sekä näyttämö eli "skēnē", ja niiden kummallakin puolella "parodos"-sisäänkäynnit. Orkhestran säde oli alun perin noin 7,8 metriä ja areenavaiheessa, jolloin kahdeksan ensimmäistä penkkiriviä poistettiin, noin 12,8 metriä. Näyttämön taustana oli kolmikerroksinen seinä, "scaenae frons", joka oli koristeltu pylväin ja syvennyksissä olevin patsain. Odeionin pohjoispuolella oli kooltaan noin 39,5 x 17 metriä ollut rakennus, joka koostui kivetystä pihasta ja sen sivustoilla olleista huoneista ja pylväiköistä.


title: Temppeli C (Korintti)

text: Temppeli C () on nimitys, jota käytetään tutkimuksessa eräästä antiikin aikaisesta temppelistä Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.


title: Temppeli C (Korintti)

text: Temppeli oli rakennettu keisari Augustuksen aikana ensimmäisen vuosisadan alussa jaa. Temppeli sijaitsi Korintin agoran eli torin luoteiskulman lähellä heti Glauken lähteen itäpuolella. Temppeliä kutsutaan tutkimuksessa nimellä "Temppeli C" siksi, ettei ole varmuutta siitä, mille jumalalle temppeli oli omistettu. Sitä on ehdotettu muun muassa Hera Akraian temppeliksi.


title: Temppeli C (Korintti)

text: Temppeli edusti doorilaista tyyliä ja sen kummassakin päässä oli neljä pylvästä. Sen stylobaatin koko oli noin 11,3 x 19 metriä. Temppeli oli sijoitettu kolmiportaiselle korokkeelle ja se oli myöhemmässä vaiheessa ympäröity pohjois-, länsi- ja eteläpuolelta doorilaisella pylväiköllä, jolloin muodostui pyhäkköpiha. Sisäänkäyntinä toimi idässä ollut doorilainen portiikki. Länsipylväiköstä oli käynti Glauken lähteelle.


title: Temppeli C

text: Temppeli C voi viitata seuraaviin:


title: Ryan Gilligan

text: Ryan James Gilligan (s. 18. tammikuuta 1987 Swindon, Englanti, Iso-Britannia) on englantilainen jalkapalloilija, joka edustaa Veikkausliigassa pelaavaa PS Kemi Kingsiä. Hän on pelipaikaltaan keskikenttäpelaaja.


title: Ryan Gilligan

text: Gilligan siirtyi vuonna 2005 Watford FC:n juniorijoukkueesta Northampton Towniin. Hän pelasi seuran edustusjoukkueessa Englannin ykkösliigassa ja kakkosliigassa vuosina 2005–2012 181 ottelua tehden niissä 20 maalia. Vuonna 2011 Gilligan kävi lainalla Kakkosliigan Torquay Unitedissa ja Englannin konferenssin Newport Countyssä.


title: Ryan Gilligan

text: Elokuussa 2012 Gilligan siirtyi ruotsalaiseen Östersunds FK:hon. Hän pelasi seuran paidassa Superettanissa ja 1. divisioonassa 22 ottelua tehden kolme maalia. Heinäkuussa 2013 hän siirtyi Superettanin IK Brageen, josta matka jatkui tammikuussa 2014 1. divisioonan Dalkurd FF:ään, jossa Gilligan pelasi 21 ottelua. Tammikuussa 2015 Gilligan siirtyi saman sarjan Umeå FC:hen, jossa otteluita kertyi 22 kappaletta.


title: Ryan Gilligan

text: Helmikuussa 2016 Gilligan siirtyi testijakson jälkeen Veikkausliigaan nousseeseen PS Kemi Kingsiin.


title: Baikal CPU

text: Baikal T-1 on venäläisvalmisteinen mikroprosessori, joka on suunniteltu kilpailemaan AMD ja Intel vastaavien mikroprosessorien kanssa Venäjän omilla markkinoilla. Se on suunniteltu asennettaviksi Venäjän valtion laitosten tietokoneisiin. Baikal T-1 on tyypiltään kaksiytiminen (Dual Core) prosessori.


title: Baikal CPU

text: Baikal T1 perustuu MIPS P5600 -ytimeen.


title: Baikal CPU

text: Baikal M ja M/S perustuvat ARM Cortex A-57 -ytimeen.


title: Sundar Pichai

text: Sundar Pichai (oik. Pichai Sundararajan; s. 12. heinäkuuta 1972 Chennai, Intia) on Googlen nykyinen toimitusjohtaja. Pichai opiskeli Kharagpurin teknillisessä yliopistossa metallurgiaa. Hän sai stipendin Stanfordin yliopistoon Yhdysvaltoihin. Pichai aloitti työskentelyn Googlella 2004 ja hänet valittiin yrityksen toimitusjohtajaksi syksyllä 2015.


title: Seksihullut

text: Seksihullut on helsinkiläis-turkulainen punkyhtye, joka perustettiin vuonna 2007.Yhtyeen nokkamiehenä toimii myös kuvataiteilijana ja sarjakuvapiirtäjänä kunnostautunut laulaja-kitaristi Jyrki Nissinen. Yhtyeen musiikissa on niin sävellyksellisesti kuin sanoituksellisesti paljon avantgardistisia piirteitä. Albumin sanoitukset liittyvät seksin lisäksi anarkiaan ja arkisuuteen.


title: Seksihullut

text: Yhtye perustettiin kesällä 2007 niin ikään vahingossa ilman tavoitteita tai suunnitelmia. Saman vuoden kesällä yhtye julkaisi demon "Panohullut juoppotalon vintillä". Pian tämän jälkeen julkaistiin split-albumin Valium Kiharoiden sekä Kakka-hätä 77:n kanssa. Yhtye on julkaissut kaksi studioalbumia, yhtyeen nimeä kantavan "Seksihullut" sekä "Seksihullujen armoilla". Nissinen on ilmoittanut yhtyeen lopettavan ”vuonna 2017 tai aiemmin”


title: Edith Unnerstad

text: Edith Alice Unnerstad, o.s. "Tötterman" (1900–1982) oli ruotsalainen kirjailija. Hänen tunnetuimpia teoksiaan ovat lasten- ja nuortenkirjat, joissa realistista kuvausta sävyttää iloinen fantasia.


title: Jaakko Uotila

text: Jaakko Uotila (20. huhtikuuta 1927 Sortavala – 29. heinäkuuta 1992 Lempäälä) oli suomalainen oikeustieteilijä ja professori. Hän oli Tampereen yliopiston julkisoikeuden professori 1965–1991 ja yliopiston rehtori 1969–1974. Hänen rehtorikautensa aikana keskusteltiin kiivaasti korkeakoulujen hallinnonuudistuksesta, ja siihen vaikuttaakseen opiskelijat järjestivät muun muassa luentolakkoja. Uotilan tutkimusaiheita olivat valtionhallinnon päätösvalta ja työllisyys, joihin hän avasi uusia näkökulmia.


title: Thomas Hundertpfund

text: Thomas Hundertpfund (s. 14. joulukuuta 1989 Klagenfurt, Itävalta) on itävaltalainen jääkiekkoilija, joka pelaa Erste Bank Eishockey Ligan Klagenfurter AC:ssä. Hän on pelipaikaltaan vasen laitahyökkääjä, mutta varsin monikäyttöinen Hundertpfund osaa pelata myös keskellä ja puolustajana.


title: Thomas Hundertpfund

text: Hundertpfund on Klagenfurter AC:n oma kasvatti. Hän voitti kaudella 2005–2006 seuran A-nuorten sisäisen pistepörssin tehoilla 16+13=29. Hundertpfund debytoi samalla kaudella myös miesten peleissä pelattuaan lainalla Itävallan neljänneksi korkeimmalla sarjatasolla Kärntner Eishockey Ligan DEK Klagenfurtissa. Hän debytoi maan pääsarja Erste Bank Eishockey Ligassa seuraavalla kaudella 2006–2007, jolloin Hundertpfund sai Klagenfurtissa tililleen kymmenen runkosarjaottelua ilman tehopisteitä. Kaudella 2007–2008 hän voitti seuran A-nuorten sisäisen piste- ja syöttöpörsson tehoilla 14+28=42 ja sai EBEL:ssä tililleen viisi ottelua.


title: Thomas Hundertpfund

text: Varsinaisella EBEL:n tulokaskaudellaan 2008–2009 Hundertpfund teki 37 runkosarjaottelussa tehot 3+5=8 ja 17 playoff-ottelussa tehot 1+4=5. Hän voitti kauden päätteeksi Itävallan-mestaruuden ja valittiin EBEL:n vuoden tulokkaaksi. Hundertpfund voitti kauden Itävallan A-nuorten mestaruuden. Kaudella 2009–2010 hän jakoi Klagenfurtin EBEL-joukkueen sisäisen tehotilaston voiton Jeff Shantzin ja serkkunsa Marko Pirmannin kanssa lukemalla +7. Kaudella 2011–2012 hän voitti liigan pudotuspelien tehotilaston lukemalla +11. Kauden 2012–2013 päätteeksi Hundertpfund voitti Itävallan-mestaruuden.


title: Thomas Hundertpfund

text: Kaudeksi 2013–2014 Hundertpfund siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:n riveihin. Kaudeksi 2014–2015 hän palasi kolmivuotisella sopimuksella kasvattajaseuraansa Klagenfurtiin ja nousi joukkueen varakapteeniksi.


title: Thomas Hundertpfund

text: Hundertpfund edusti Itävaltaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2013 ja 2015, vuoden 2013 turnauksessa Hundertpfund oli joukkueensa paras syöttäjä ja toiseksi paras pistemies Thomas Vanekin jälkeen viidellä syöttöpisteellään. Hän pelasi myös IA-divisioonan MM-kilpailuissa vuosina 2012 ja 2014, joista molemmat turnaukset päättyivät hopeaan. Vuoden 2014 turnauksessa Hundertpfund toimi Itävallan varakapteenina ja jakoi joukkueen sisäisen tehotilaston voiton Brian Leblerin kanssa lukemalla +5.


title: Thomas Hundertpfund

text: Hundertpfund teki A-maajoukkuedebyyttinsä 5. marraskuuta 2009 Babruiskissa Valko-Venäjää vastaan. Yhteensä hän on pelannut 66 A-maaottelua tehopistein 9+23=32. Hundertpfund pelasi myös alle 20-vuotiaiden I-divisioonan MM-kilpailuissa vuonna 2009 voittaen B-lohkon kultaa sekä alle 18-vuotiaiden I-divisioonan MM-kilpailuissa vuonna 2007.


title: Thomas Hundertpfund

text: Hundertpfundin serkku Marko Pirmann pelaa EBEL-joukkue EC Graz 99ersissa. Serkukset ovat pelanneet aiemmin usean vuoden joukkuetovereina Klagenfurtissa.


title: SSP Group

text: SSP Group on brittiläinen monikansallinen yritys, joka toimii ruoka- ja juomapalveluiden tuottajana matkailupalveluissa.


title: SSP Group

text: Suomessa SSP Finland vastaa suuresta osasta Helsinki-Vantaan, Turun, Oulun ja Rovaniemen lentoasemien kahvila-, ravintola- ja loungepalveluista. SSP Finland työllistää Suomessa noin 200 henkilöä.


title: SSP Group

text: Helsinki-Vantaan lentoasemalla SSP Finland vastaa seuraavista toimipisteistä:


title: Caminito del Rey

text: Caminito del Rey on Espanjassa, Andalusian itsehallintoalueella olevassa Malagan maakunnassa sijaitseva vaellusreitti. Se tunnettiin aiemmin maailman vaarallisimpana vaellusreittinä. Reitti kulkee vuoren seinään tehtyjä polkuja pitkin, korkeimmillaan sata metriä rotkon pohjalla virtaavan Guadalhorce-joen yläpuolella. Caminito del Rey suljettiin reitin rapistumisen ja siellä tapahtuneiden onnettomuuksien vuoksi. Reitti avattiin kunnostettuna keväällä 2015 kymmenen vuoden tauon jälkeen. Reitin kokonaispituus on noin seitsemän kilometriä, ja sille pääsy on rajoitettu 600 henkilöön vuorokaudessa. Lisäsi reitille pääsylle on säävaraus.


title: Caminito del Rey

text: Caminito del Reyn rakensivat 1900-luvun alussa patotyömaan työtekijät El Chorron kylän ja rakennettavan El Chorron padon välille. Tätä polkua käyttivät myös naiset ja lapset ylittämään Gaitanesin rotkon, vaikka polulla ei ollut paikoin edes kaiteita. Polku kulkee kolmen kunnan Áloran, Antequeran ja Ardalesin alueilla. Kunnat päättivät maakunnan avustuksella jälleenrakentaa polun matkailunähtävyydeksi.


title: Brian Lebler

text: Brian Lebler (s. 16. heinäkuuta 1988 Klagenfurt, Itävalta) on itävaltalais-kanadalainen jääkiekkoilija, joka pelaa Saksan DEL-liigan ERC Ingolstadtissa. Hän on pelipaikaltaan vasen laitahyökkääjä.


title: Brian Lebler

text: Lebler syntyi Itävallan Klagenfurtissa, mutta muutti perheineen Kanadaan hänen kanadalaissyntyisen isänsä Edwardin lopetettua pelaajauransa. WHL-joukkue Kamloops Blazers varasi Brian Leblerin 133. pelaajana vuonna 2003, mutta hän ei kuitenkaan koskaan siirtynyt CHL:ään, jotta Lebler voisi pelata Yhdysvaltain yliopistosarjoissa. Hän pelasi vuodet 2004–2006 BCHL-junioriliigan Penticton Veesissa. Vuodet 2006–2010 Lebler pelasi Michiganin yliopistojoukkueessa, jossa hän voitti CCHA:n mestaruuden vuosina 2008 ja 2010.


title: Brian Lebler

text: Toukokuussa 2010 Lebler teki vuoden mittaisen AHL-sopimuksen Syracuse Crunchin kanssa. Hän pelasi yli puolet kaudesta 2010–2011 kuitenkin ECHL-joukkue Elmira Jackalsin vahvuudessa. Kaudeksi 2011–2012 Lebler siirtyi syntymämaahansa Itävaltaan ja Erste Bank Eishockey Ligassa pelaavan EHC Linzin riveihin. Hän voitti kauden päätteeksi Itävallan-mestaruuden. Kaudella 2012–2013 Lebler oli Linzin paras maalintekijä ja toiseksi paras pistemies Mike Ouelletten jälkeen tehoilla 31+22=53. Hän sijoittui EBEL:n maalipörssissä toiseksi edellään vain Dornbirner EC:n Andrew Kozek sekä jakoi pistepörssin kymmenennen sijan Medveščak Zagrebin Brandon Buckin kanssa. Lebler jakoi myös Linzin sisäisen tehotilaston voiton Franklin MacDonaldin kanssa lukemalla +18. Joulukuussa 2012 hän teki joukkueen kanssa kaksivuotisen jatkosopimuksen.


title: Brian Lebler

text: Kaudella 2013–2014 Lebler oli tehoilla 27+17=44 Linzin paras maalintekijä ja kolmanneksi paras pistemies. Hän sijoittui EBEL:n maalipörssissä viidenneksi. Kevään 2014 pudotuspeleissä Lebler oli joukkueensa paras pistemies ja maalintekijä tehoilla 6+4=10. Kaudella 2014–2015 hän voitti tehoilla 35+28=53 koko EBEL:n maalipörssin ja oli Linzin toiseksi paras pistemies Rob Hiseyn kanssa. He jakoivat liigan pistepörssin kolmannen sijan EC Salzburgin Thomas Rafflin kanssa. Kevään 2015 pudotuspeleissä Lebler voitti Linzin sisäisen tehotilaston lukemalla +10. Hänet valittiin kauden päätteeksi EBEL:n arvokkaimmaksi pelaajaksi ja palkittiin Ron Kennedy Trophylla.


title: Brian Lebler

text: Lebler siirtyi kaudeksi 2015–2016 Saksan DEL-liigan ERC Ingolstadtiin.


title: Brian Lebler

text: Lebler edusti Itävaltaa Sotšin olympiakisoissa 2014. Hän pelasi myös MM-kilpailuissa vuonna 2015, jolloin Lebler toimi joukkueensa varakapteenina. Hän pelasi myös IA-divisioonan MM-kilpailuissa vuonna 2014, jolloin Lebler voitti hopeaa. Hän voitti turnauksen maalipörssin kuudella osumallaan ja jakoi Itävallan sisäisen tehotilaston voiton Thomas Hundertpfundin kanssa lukemalla +5. Lebler valittiin turnauksen tähdistökentälliseen.


title: Brian Lebler

text: Lebler teki A-maajoukkuedebyyttinsä 8. marraskuuta 2013 Itävallan Innsbruckissa Sloveniaa vastaan. Yhteensä hän on pelannut 29 A-maaottelua tehopistein 17+9=26.


title: Brian Lebler

text: Leblerin kanadalaissyntyinen isä Edward pelasi Itävallan maajoukkueessa kahdet olympiakisat (Sarajevo 1984 ja Calgary 1988). Brianin pikkuveli Michael syntyi Edwardin uran jälkeen Kanadassa ja hän pelasi kahtena kautena EHC Linzin EBEL-joukkueessa.


title: Suinulan rautatieasema

text: Suinulan rautatieasema () on lakkautettu rautatieliikennepaikka -radalla Kangasalan Suinulan kylässä.


title: Suinulan rautatieasema

text: Asema avattiin alun perin pysäkkinä vuonna 1883, ja se on yksi rataosan alkuperäisiä liikennepaikkoja. Pysäkkirakennus valmistui samana vuonna, ja sitä laajennettiin vuonna 1907. Asemaksi pysäkki kuitenkin korotettiin jo vuonna 1888, ja sen jälkeen asemapäällikkönä toimi muun muassa Gustaf von Numers.


title: Suinulan rautatieasema

text: Henkilöliikenne Suinulassa lopetettiin toukokuussa 1990, samanaikaisesti Ruutanan ja Siitaman pysähdysten kanssa. Tavaraliikennettä asemalla oli vuoteen 1993 asti, ja itse liikennepaikka lakkautettiin vuonna 2001 kun Havisevaan parin kilometrin päähän valmistui uusi raiteenvaihtopaikka. Aseman ratapiha on purettu, ja asemarakennus sekä sen piha-alue on yksityisomistuksessa.


title: Rakenteellinen väri

text: Rakenteellinen väri on esineen pintarakenteesta aiheutuva näkyvä väri. Rakenteellisesti värittyneen esineen väri muodostuu esineen pinnan rakenteen muuttaessa pinnasta silmiin heijastuvan valkoisen valon aallonpituutta jonkin toisen värisen valon aallonpituudeksi sironnan tai interferenssin avulla, kun taas pigmenteillä tai muilla väriaineilla värittyneellä esineellä väri muodostuu väriaineiden heijastaessa tietyt valon aallonpituudet ja pidättäessä toiset. Rakenteellinen väritys saattaa olla katselukulmasta riipumatta lähes sama tai näyttää eri väriseltä eri suunnista katsottuna, jolloin sitä kutsutaan irisoivaksi.


title: Rakenteellinen väri

text: Elävässä luonnossa monien lintujen höyhenten ja perhosten siipien väritys on rakenteellista. Väritys voi olla myös osittain pigmentteihin perustuvaa ja osittain rakenteellista. Esimerkiksi linnuilla vihreissä höyhenissä on monesti sekä keltaisia pigmenttejä että sininen rakenteellinen väritys, jotka yhdessä tuottavat näkyvän vihreän värityksen.


title: Rakenteellinen väri

text: Ihmisen valmistamista esineistä rakenteellista väritystä ilmenee optisissa levyissä, kuten CD-levyissä. Optisen levyn lukupuolen sateenkaaren väreissä kimalteleva irisoiva väritys johtuu levyn heijastavan pinnan pienistä säännöllisistä kuopista, joiden muotoon levyn data on tallennettuna. Kuopat sirottavat valoa, jolloin levyn pinnasta eri suuntiin heijastuvan valon aallonpituus ja siten näkyvä väri vaihtelee.


title: Lummelampi (Jyväskylä)

text: Lummelampi on pieni järvi Jyväskylässä. Sen pinnankorkeus merenpinnasta on 114,7 m. Sen itäpuolella on Lummesuo.


title: Kivilampi (Parkano, Lamminkoski)

text: Kivilampi on Pirkanmaalla Parkanossa Lamminkoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Kivilampi on osa Kuivasjärven lähialuetta.


title: Kivilampi (Parkano, Lamminkoski)

text: Lammen pituus on 800 metriä, leveys 250 metriä ja sen pinta-ala on 12 hehtaaria. Se sijaitsee 12 kilometriä pohjoiseen Kuivasjärven eteläpuolella Välinevan suoalueen reunalla. Välinevan pohjoisosia reunustavat keidassuon kermit eikä sitä ole ojitettu ollenkaan lammen länsipuolelta. Itäpuolella on sensijaan suoritettu tiheä ojitus. Lammella ei ole enää suoraa laskuojaa, vaan vedet suotuvat kaivettuihin ojiin itsekseen. Kivilammen eteläpuolella 650 metrin päässä sijaitsee toinen lampi Lokalampi ja kilometrin verran länteen sijaitsee Nivusjärvi. Rantaviivan pituus on 1,7 kilometriä. Lammen koillispäässä kohoaa kallioinen mäki, minne on rakennettu kaksi vapaa-ajan asuntoa. Myös järven pohjoispäässä on rantaan sijoitettu rakennus. Niille johtaa metsäautotiet valtatieltä 3 Lamminkoskelta.


title: Ralf Boxberg

text: Ralf Edvin Boxberg (4. tammikuuta 1936 Loviisa – 9. kesäkuuta 1963) oli suomalainen jalkapalloilija. Hän pelasi Hangö IK:n joukkueessa kuusi kautta toiseksi korkeimmalla sarjatasolla Suomensarjassa ja edusti seuraa 20 ottelussa myös sen ainoalla Mestaruussarjan kaudella vuonna 1962.


title: Ralf Boxberg

text: Synnynnäisestä sydänviasta kärsinyt Boxberg menehtyi sairauskohtaukseen kesäkuussa 1963. Hän oli aiemmin samana päivänä pelannut Suomensarjan ottelussa Turun Pallokerhoa vastaan ja törmännyt vastustajan maalivahtiin. Lääkäreiden mukaan sillä ei kuitenkaan ollut tekemistä Boxbergin kuoleman kanssa.


title: Lars Johansson

text: Lars Einar Johansson (s. 11. heinäkuuta 1987 Avesta, Ruotsi) on ruotsalainen jääkiekkomaalivahti, joka pelaa KHL-joukkue TsSKA Moskovassa. Johansson torjuu varsin rauhallisella tyylillä ja hänellä on kohtuullisen hyvät refleksit.


title: Lars Johansson

text: Johansson on Avesta BK:n kasvatti. Hän pelasi myöhemmät juniorivuotensa kuitenkin Mora IK:ssa. Johansson puki seuran miesten joukkueen paidan seitsemään Elitserien-otteluun kaudella 2006–2007, mutta hän ei saanut kuitenkaan peliaikaa. Johansson puki Moran paidan kauden aikana myös Spengler Cupissa. Kaudella 2007–2008 hän nousi joukkueen kakkosmaalivahdiksi Juha Pitkämäelle ja pelasi kymmenen runkosarjaottelua. Kevään 2008 Kvalserienissä Johansson ei saanut peliaikaa. Mora putosi kauden päätteeksi HockeyAllsvenskaniin. Hän jatkoi kaudella 2008–2009 joukkueen pääasiallisena kakkosmaalivahtina, ensin Robert Kristanille ja loppukaudella Suomesta palanneelle Juha Pitkämäelle. Johansson pelasi kahdeksan runkosarjaottelua. Hän pelasi kauden aikana myös kaksi ottelua lainalla sarjatasoa alempana I-divisioonan IFK Munkforsissa.


title: Lars Johansson

text: Kaudella 2009–2010 Johansson nousi Moran ykkösmaalivahdiksi ja pelasi 47 runkosarjaottelua. Loppukaudella hän kuitenkin jakoi torjuntavastuuta varsin tasaisesti Djurgårdens IF:n lainamaalivahti Mark Owuyan kanssa. Kaudella 2010–2011 Johansson jatkoi hiuman niukasti Moran pääasiallisena vastuunkantajana kirittäjänään Daniel Hansen. Joukkue eteni aina Kvalserieniin, mutta Mora jäi kuitenkin ilman sarjanousua. Kaudella 2011–2012 Johansson jatkoi Allsvenskan-uraansa VIK Västerås HK:ssa, jossa hän jakoi varsin tasaisesti torjuntavastuun Daniel Sperrlen kanssa. Kaudella 2012–2013 hän otti itselleen joukkueen selkeän ykkösmaalivahdin paikan ja torjui 49 runkosarjaottelussa yhdeksän nollapeliä, mikä oli eniten Allsvenskan-kauden aikana. Johanssonilla oli myös sarjan paras torjuntaprosentti (93,7 %) ja päästettyjen maalien keskiarvo (1.88). Hän eteni Moran kanssa aina Kvalserieniin, jossa Johansson torjui yhden nollapelin Södertälje SK:ta vastaan, mutta Mora jäi kuitenkin ilman sarjanousua.


title: Lars Johansson

text: Johansson siirtyi kaudeksi 2013–2014 kolmivuotisella sopimuksella SHL-joukkue Frölunda HC:hen. Hän jakoi varsin tasaisesti joukkueen torjuntavastuun Linus Fernströmin kanssa ja pelasi 28 runkosarja-, viisi playoff- ja kuusi European Trophy -ottelua. Kaudella 2014–2015 Johansson jatkoi Fernströmin aisaparina, mutta nousi kevään 2015 pudotuspeleissä Frölundan pääasialliseksi vastuunkantajaksi. Hän pelasi myös suurimman osan joukkueen Mestarien liigan peleistä ja torjui Frölundan finaaliin, mutta Johansson oli kuitenkin sivussa itse vieraissa Luleå HF:ää vastaan pelatusta finaaliottelusta. Näin ollen Fernström torjui Frölundan maalilla. Joukkue hävisi ottelun lukemin 4–2 ja Johansson voitti CHL-hopeaa. Kaudella 2015–2016 hänellä oli SHL:n paras torjuntaprosentti (92,7 %) ja PMK (1.74). Johansson jäi kevään 2016 pudotuspeleissä kuitenkin lopulta Frölundan kakkosmaalivahdiksi Johan Gustafssonille, joka torjui joukkueen Ruotsin-mestaruuteen. Johansson torjui Frölundan puolestaan CHL:n mestariksi Frölundan voitettua vieraissa Oulun Kärpät lukemin 1–2. Hänet palkittiin kauden päätteeksi SHL:n parhaana maalivahtina Honken Trophylla.


title: Lars Johansson

text: Toukokuussa 2016 Johansson teki vuoden mittaisen tulokassopimuksen Chicago Blackhawksin kanssa.


title: Lars Johansson

text: Johansson on pelannut yhden nuorten maaottelun.


title: Lars Johansson

text: Johanssonin isoveli Martin on suunnistaja.


title: Gaston Rebry

text: Gaston Rebry (29. tammikuuta 1905 Rollegem-Kapelle – 3. heinäkuuta 1953 Wevelgem) oli belgialainen maantiepyöräilijä, joka kilpaili ammattilaisena 1923–1939.


title: Gaston Rebry

text: Rebry voitti Pariisi–Roubaix-klassikon vuosina 1931, 1934 ja 1935. Hän voitti 1934 myös Flanderin ympäriajon ja Pariisi–Nizza-ajon. Ranskan ympäriajossa hän voitti kaikkiaan neljä etappia ja sijoittui kokonaiskilpailussa parhaimmillaan neljänneksi.


title: Gaston Rebry

text: Rebry edusti suuren osan ammattilaisurastaan Alcyon-Dunlop-tallia. Hänen muita joukkueitaan olivat Griffon-Dunlop, Peugeot-Dunlop, Ganna ja Mercier-Hutchinson. Uransa alkuaikoina hän ajoi itsenäisenä ajajana ja Ranskan ympäriajossa hän edusti Belgian maajoukkuetta 1931–1934.


title: Gaston Rebry

text: Lähteet: Cycling Archives, Mémoire du cyclisme, The-sports.org


title: Alex Groza

text: Alexander John ”Alex” Groza (7. lokakuuta 1926 Martins Ferry, Ohio – 21. tammikuuta 1995 San Diego, Kalifornia) oli yhdysvaltalainen koripalloilija ja olympiavoittaja.


title: Alex Groza

text: Groza voitti Kentuckyn yliopiston joukkueessa kaksi NCAA:n mestaruutta. Hän pelasi NBA:ssa vuodet 1949–1951 Indianapolis Olympiansissa. Kummallakin kaudella hän oli koko sarjan toiseksi paras korintekijä ja hänet valittiin en ykkösviisikkoon. Vuonna 1951 hänet valittiin historian ensimmäiseen un. Groza pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Grozan pelaajaura loppui, kun hän sai elinikäisen pelikiellon NBA:han yliopistoaikaisesta sopupelistään. Groza kuoli 68-vuotiaana keuhkosyöpään San Diegossa 21. tammikuuta 1995.


title: Lew Beck

text: Lewis William ”Lew” Beck jr. (19. huhtikuuta 1922 Portland, Oregon – 3. huhtikuuta 1970 Great Falls, Montana) oli yhdysvaltalainen koripalloilija ja olympiavoittaja.


title: Lew Beck

text: Beck pelasi 1940-luvulla Oregonin osavaltionyliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Beck ei pelannut koskaan ammattilaisena vaan työnantajansa joukkueessa.


title: Gordon Carpenter

text: Gordon C. ”Shorty” Carpenter (24. syyskuuta 1919 Ash Flat, Arkansas – 8. maaliskuuta 1988 Lakewood, Colorado) oli yhdysvaltalainen koripalloilija, koripallovalmentaja ja olympiavoittaja.


title: Gordon Carpenter

text: AAU:n parhaisiin pelaajiin 1940-luvulla kuulunut Carpenter kuului Yhdysvaltain olympiakultaa Lontoossa 1948 voittaneeseen joukkueeseen. Hän toimi myös koripallovalmentajana ja johdatti Yhdysvaltain maajoukkueen hopealle Argentiinan MM-kilpailuissa 1950.


title: Lee Dae-hoon

text: Lee Dae-hoon (, s. 5. helmikuuta 1992 Soul) on eteläkorealainen taekwondoin. Hän saavutti olympiahopeaa kesäolympialaisissa 2012 ja on voittanut kahdesti maailmanmestaruuden ja aasian-mestaruuden alle 63-kiloisten sarjassa.


title: Lee Dae-hoon

text: Dae-hoon on palkittu kahdesti WTF:n vuoden urheilijaksi.


title: Lee Dae-hoon

text: Dae-hoon kilpaili nuorten tasolla Aasian mestaruuskisoissa, jossa hän sijoittui neljännesvälieriin alle 59-kiloisissa.


title: Lee Dae-hoon

text: Dae-hoon otteli aikuisten tasolla ensimmäisen kerran 2010 Aasian kisoissa, Kiinassa. Hän eteni aina loppuotteluun saakka, jossa Dae-hoon kohtasi Nacha Punthongin. Sitä ennen hän voitti välierässä Tshomlee Gon pistein 5–4. Dae-hoo voitti loppuottelussa Punthongin pistein 10–9.


title: Lee Dae-hoon

text: Dae-hoon otteli ensimmäisen kerran MM-kilpailuissa Etelä-Koreassa. Hän eteni alle 63-kiloisten sarjassa loppuotteluun saakka, jossa Dae-hoon voitti Michael Harveyn pistein 5–2. Dae-hoon osallistui myös vuoden 2012 Olympialaisten karsintoihin. Hän otteli alle 58-kiloisten sarjassa, jossa päätyi pronssiotteluun hävittyään Gabriel Mercedesille pistein 14–12. Dae-hoon otteli vielä Ranskan avoimissa alle 58-kiloisten sarjassa, jossa hän voitti pronssia.


title: Lee Dae-hoon

text: Dae-hoon aloitti vuoden 2012 osallistumalla Aasian-mestaruuskisoihin alle 58-kiloisten sarjassa. Hän myös saavutti kultaa turnauksessa voitettuaan Pen-ek Karaketin pistein 8–4.


title: Lee Dae-hoon

text: Olympialaisissa Dae-hoon kohtasi avauskierroksella Pen-ek Karaket, jonka hän voitti 8–7. Puolivälierissä Dae-hoon voitti myös niukasti vastustajansa Tamer Bayoumin pistein 11–10 ja välierissä Aleksey Denisenkon 7–6. Loppuottelussa hän kohtasi Joel Gonzálezin, jolle Dae-hoon hävisi pistein 17–8.


title: Lee Dae-hoon

text: 2013 Dae-hoon kilpaili toisissa MM-kilpailuissaan alle 63-kiloisten sarjassa. Hän eteni loppuotteluun saakka, jossa voitti Abel Mendozan pistein 16–4. Dae-hoon kilpaili vielä Manchesterin Grand Prix'ssa, jossa hänen kisat päättyivät puolivälieriin hävittyään Aleksey Denisenkolle pistein 8–5.


title: Miguel Hidalgo y Costilla

text: Miguel Gregorio Antonio Hidalgo y Costilla Gallaga Mandarte y Villaseñor (8. toukokuuta 1753 – 30. heinäkuuta 1811) oli meksikolainen pappi, joka käynnisti Meksikon itsenäisyysliikkeen.


title: Miguel Hidalgo y Costilla

text: Hidalgo syntyi Meksikossa asuneeseen kreoliperheeseen. Hänet vihittiin papiksi vuonna 1778. Pappina toimiessaan hän suututti katolisen kirkon kapinoimalla tiukkoja moraalisäädöksiä (esimerkiksi selibaattia) vastaan ja kritisoimalla paavin valtaa. Erityisesti kirkkoa huolestutti Hidalgon myötämielinen suhtautuminen valistusajan kirjailijoiden ajatuksiin. Hidalgo joutui inkvisition kuulusteltavaksi. Hänet siirrettiin syrjemmälle, pieneen kylään joka ennen tunnettiin nimellä Dolores. Siellä hän liittoutui keskustelukerholaisten kanssa, joista tuli pian itsenäisyysmielisiä.


title: Miguel Hidalgo y Costilla

text: Vuonna 1810 Espanja oli heikentynyt Napoleon Bonaparten hyökkäysten seurauksena. Kun Ferdinand VII oli syrjäytetty ja Joseph Bonaparte asetettu hänen tilalleen, saivat Hidalgo ja muut itsenäisyysmieliset kimmokkeen tulevalle kapinalle, jonka oli alun perin määrä alkaa lokakuussa 1810. Itsenäisyysmieliset olivat jakautuneita itsenäisyyden luonteen suhteen. Toiset (Hidalgo mukaan luettuna) olivat sosiaalisten ja taloudellisten uudistusten kannalla kun taas loput pitivät poliittista kumousta tärkeämpänä. Eräs itsenäisyysmielisten joukoissa ollut petturi oli ilmoittanut viranomaisille separatistisista suunnitelmasta. Osa vetäytyi kapinan suunnittelusta pidätysuhan alla, mutta Hidalgo ja monet muut pysyivät suunnitelman takana. 16.9.1810 Hidalgo ryntäsi Doloresin kirkkoon soittamaan kirkonkelloja ja kutsui seurakuntalaisia vastustamaan espanjalaisten valtaa. Tapahtuma tunnetaan nimellä ”Grito de Dolores”. 16.9 vakiintui myöhemmin Meksikon itsenäisyyspäiväksi.


title: Miguel Hidalgo y Costilla

text: Hidalgon johtamat joukot olivat huonosti koulutettuja ja keskenään erimielisiä. Kapinallisjoukot saivat haltuunsa laajoja alueita Meksikon keskiosissa, mutta kärsivät melko pian tappion lähellä Guadalajaraa tammikuussa 1811. Espanjalaisjoukot löivät kapinalliset hajalle. Hidalgo pakeni Teksasiin, jossa hänet erään petturin toimesta luovutettiin espanjalaisviranomaisille. Hidalgo lähetettiin Chihuahuaan, jossa hänet teloitettiin kruununvastaisesta toiminnasta syytettynä 30.7.1811.


title: Porin ensimmäinen kirkko

text: Porin ensimmäinen kirkko rakennettiin todennäköisesti kaupungin perustamisen yhteydessä vuonna 1558, ja se tuhoutui vuonna 1698 kaupunkipalossa. Puukirkko sijaitsi nykyisen Hallituskadun kohdalla, Satakunnan Museon pääsisäänkäynnin edustalla.


title: Porin ensimmäinen kirkko

text: Kirkko sijaitsi nykyisen Hallituskadun kohdalla myöhemmin paikalle rakennetun Satakunnan Museon pääsisäänkäynnin edustalla. Kirkkomaa hautausmaineen jatkui alueelle, jossa 1850-luvulta lähtien toimi Porin Oluttehdas.


title: Porin ensimmäinen kirkko

text: Puurakenteinen kirkko oli laudoitettu, maalattu punaiseksi ja siinä oli tervattu paanukatto. Pääoven yläpuolelle oli punertava kivi, johon oli kaiverrettu vuosiluku 1558. Varsinaisen kirkkorakennuksen vieressä oli kellotapuli, jossa oli kaksi kirkonkelloa sekä aikaa näyttävä tornikello eli ”säijäri”. Kirkossa oli myös todennäköisesti urut. Säijäri ja urut olivat ylellisyysesineitä, joita 1600-luvulla pystyivät hankkimaan vain varakkaat yhteisöt. Toinen kirkonkelloista rikkoontui vuonna 1660 kuningas Kaarle X Kustaan kuolinkelloja soitettaessa, mutta kaupungilla ei ollut enää varaa hankkia uutta kelloa.


title: Porin ensimmäinen kirkko

text: Kuninkaaksi myöhemmin noussut kaupungin perustaja Juhana III antoi vuonna 1589 määräyksen, jonka mukaan Poriin oli rakennettava uusi ”80 kyynärää pitkä ja 35 kyynärää leveä” kivikirkko. Hanke ei kuitenkaan toteutunut, vaan puukirkko oli käytössä vuoteen 1698 saakka. Kirkko tuhoutui 28. toukokuuta 1698 raivoneessa kaupunkipalossa. Uusi kirkko rakennettiin vuoteen 1703 mennessä, mutta varsinaisesti se saatiin käyttökuntoon vasta isovihan jälkeen 1730-luvun alussa.


title: Porin ensimmäinen kirkko

text: Varsinainen hautausmaa sijaitsi kirkon ympärillä, mutta 1600- ja 1700-luvuilla vallinneen yleisen tavan mukaan myös kirkon alle haudattiin. 1660-luvulta lähtien varakkaimmat kaupunkilaiset rakennuttivat lattian alle hautaholveja, joita myöhemmin 1700-luvulla laskettiin olevan yhteensä 12, eri sukujen käytössä. Alueella tehtyjen rakennustöiden yhteydessä on tullut esiin lukuisia kertoja pääkalloja ja luita, jotka on haudattu uudelleen Käppärän hautausmaalle. Vuonna 1911 paljastui myös muurattuja hautaholveja.


title: Porin ensimmäinen kirkko

text: Kirkon esineistö koostui varakkaiden kaupunkilaisten sekä lähiseudun aatelisten lahjoituksista, joita tuli muun muassa Grothusen-, Eneskjöld- ja De la Gardie -sukujen jäseniltä. Huomattavimpia olivat vuodelta 1638 peräisin oleva hopeinen kalkki, 1643 lahjoitettu ehtoolliskannu sekä kreivitär Sofia de la Gardien 1631 lahjoittama messukasukka. Katossa roikkui kaksi kahdeksanhaaraista kynttiläkruunua, joista toisen olivat lahjoittaneet veljekset Henrik ja Otto Grothusen vuonna 1652 ja toisen pormestari Gustaf Henrikssonin leski 1671. Arvoesineet saatiin pelastettua tulipalosta ja nykyään osa niistä on Kansallismuseon kokoelmissa.


title: Porin ensimmäinen kirkko

text: Myös kirkon kirjasto oli huomattava. Se käsitti muun muassa vuoden 1642 "Biblian", joka oli kapteeni Henrik Grothusenin ja rovasti Gregorius Arctopolitanuksen lahjoitus, ruotsalaisen "Kustaa II Aadolfin raamatun" vuodelta 1655 sekä Johannes Gezelius vanhemman julkaisemia suomenkielisiä virsi- ja evankeliumikirjoja.


title: Porin ensimmäinen kirkko

text: Vuonna 1938 Hallituskadun varrella sijainneeseen puistoon pystytettiin Porin entisten kirkkojen muistomerkki, jossa on kuvattuna 1852 tuhoutunut kaupungin toinen kirkko. Nykyiselle paikalleen Satakunnan Museon edustalle se siirrettiin puistoon rakennetun museon valmistuttua vuonna 1973.


title: Burford-luokka

text: Burford-luokka oli Britannian kuninkaallisen laivaston kolmen aluksen muodostama 68-tykkinen kolmannen luokan linjalaivaluokka.


title: Burford-luokka

text: Sir Joseph Allinin suunnittelema 70-tykkinen alusluokka, joka kuitenkin varustettiin 68 tykillä. Luokan alusten alemmalla tykkikannella oli kaksikymmentäkuusi 32 naulan tykkiä ja ylemmällä kaksikymmentäkahdeksan 18 naulan tykkiä. Lisäksi puolikannella oli kaksitoista ja etukannella kaksi 9 naulan tykkiä. Se perustui vuoden 1745 suunnitelmiin. "HMS Boyne" tilattiin vuonna 1758 viimeisenä perinteisenä 70-tykkisenä aluksena ja se valmistui vasta 1771.


title: HMS Fame (1759)

text: HMS Fame oli Britannian Kuninkaallisen laivaston 1759 vesillelaskettu 74-tykkinen kolmannen luokan linjalaiva.


title: HMS Fame (1759)

text: William Bateleyn suunnittelema alus tilattiin 13. huhtikuuta 1756 Henry Bird vanhemmalta Rotherhithestä. Sen köli laskettiin 28. toukokuuta ja alus laskettiin vesille 1. tammikuuta 1759. Se valmistui 12. maaliskuuta Deptfordin telakalla. Aluksen valmistuskustannukset olivat 26 392 puntaa kymmenen shillinkiä ja yhdeksän pennyä ja varustamiskustannukset 9 169 puntaa yhdeksän shillinkiä ja yksitoista pennyä.


title: HMS Fame (1759)

text: Sen aseistuksena oli kummallakin tykkikannella kaksikymmentäkahdeksan tykkiä, jotka alemmalla olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.


title: HMS Fame (1759)

text: Alus otettiin palvelukseen helmikuussa 1759 Hawken laivasto-osastoon päällikkönään John Byron. Alus lähti 27. maaliskuuta 1760 Louisbourgiin. Se valtasi "Achillesin" kanssa Bayonnesta lähteneen 14-tykkisen kaapparin "Le Pallaksen". Alus oli 1. huhtikuuta Brestin edustalla ja se tuhosi 8. heinäkuuta Chaleurinlahdella 32-tykkisen "Le Machaultin", 22-tykkisen "Le Bienfaisantin" ja 16-tykkisen "Le Marquis de Malauzen".


title: HMS Fame (1759)

text: Vuonna 1762 alus valtasi yhdessä "HMS Lionin" kanssa ranskalaisen 10-tykkisen "Ecureuilin".


title: HMS Fame (1759)

text: Joulukuussa 1799 alus nimettiin "HMS Guilfordiksi" ja se varustettiin vankilaivaksi. Alus myytiin vuonna 1814.


title: Lokalampi (Parkano)

text: Lokalampi on Pirkanmaalla Parkanossa Lamminkoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Lokalampi on osa Kuivasjärven lähialuetta.


title: Lokalampi (Parkano)

text: Lammen pituus on 550 metriä, leveys 200 metriä ja sen pinta-ala on 7,3 hehtaaria. Se sijaitsee Välinevan ja Isonevan välissä suoalueen laidalla. Noin kilometrin verran luoteeseen sijaitsee Nivusjärvi ja 650 metriä pohjoiseen Kivilampi. Lampeen laskee muutama suo-oja ja sen laskuoja lähtee lammen koillispäästä. Laskuoja on alajuoksulla nimeltään Lokaluoma ja se laskee 2,5 kilometrin jälkeen Ruonanjokeen aivan Ruonanlammen yläpuolelle. Rantaviivan pituus on 1,3 kilometriä. Rannat ovat autiot eikä lammelle johda teitä.


title: Kaksikkovihvilä

text: Kaksikkovihvilä ("Juncus biglumis") on pieni vihviläkasvi, joka kasvaa lähinnä Euraasian pohjoisosissa, Suomessa tunturialueilla. Se vaikuttaa hieman kalkinsuosijalta. Se muistuttaa hieman kolmikkovihvilää. Kasvilla on vähäinen juurakko ja se on monivuotinen. Lehtilapa lähtee varren alaosan tupesta; lehtiä on kolmesta viiteen ja niiden läpimittä on noin 1 millimetri, pituus yleensä alle kolme cm. Kukinnossa on tavallisimmin kaksi kukkaa, josta ylemmän kukkaperä on noin millimetrin mittainen. Kukassa on kuusi hedettä ja kuusi kehälehteä kahdessa kiehkurassa. Kota on pitkänomainen, ruskeasärmäinen. Siemen on soikea ja limainen.


title: Keräpäävihvilä

text: Keräpäävihvilä ("Juncus conglomeratus") on monivuotinen, tiiviinä mätästävä vihviläkasvi, joka on Suomessa eteläpainotteinen. Se kasvaa yli puolen metrin mittaiseksi. Lajilta puuttuvat lehdet käytännössä kokonaan, mutta kellanruskeita lehtituppia on. Verson kärjessä on kylläkin vartta muistuttava tukilehti, mikä aiheuttaa sen, että toistasenttinen tiivis kukinto näyttää ilmaantuvan varren keskeltä. Kukkia siinä on usein toista sataa. Vaikka kukinto on pallomainen, kukat ovat kuitenkin noin viiden ryhmissä omin lyhyin kukkaperin. Kehälehtiä on kuusi, heteitä kuusi tai toisinaan kolme. Kasvia esiintyy etenkin savisilla rannoilla ja ojissa sekä kosteilla niityillä.


title: Dean Jones

text: Dean Carrol Jones (25. tammikuuta 1931 – 1. syyskuuta 2015) oli yhdysvaltalainen näyttelijä, joka on parhaiten tunnettu rooleistaan Disneyn elokuvissa.


title: Pivatic

text: Pivatic on ohutmetallilevyn työstökoneiden valmistaja, joka on perustettu vuonna 1975 Hyvinkäällä, Suomessa. Pivatic on osana Ursviken Groupia, johon kuuluu Pivaticin lisäksi sisaryhtiö Ursviken Inc (Illinois, Yhdysvallat) ja särmäyspuristimiin keskittyvä Ursviken (Ursviken, Ruotsi).


title: Pivatic

text: Pivatic valmistaa lävistys- , taivutus- ja yhdistelmälinjoja ohutlevylle. Toimialoja, joissa näitä linjastoratkaisuja käytetään, ovat muiden muassa toimistokalusteet, lämmitys- ja ilmastointilaitteet, kodinkoneet, hyllystöt, valaisimet, elektroniikka, kulkuneuvot, tietoliikennetarvikkeet, alihankinta ja kotelot.


title: Pivatic

text: Nykypäivänä Pivaticin tuotteita on käytössä yli 100 tehtaalla maailmassa, mutta vienti keskittyy pääosin Yhdysvaltoihin, Saksaan ja Kiinaan.


title: Pivatic

text: Yritys perustettiin nimikkeellä Toolsystem Ky vuonna 1975, joka kehitti . Vuosina 1976–1987 nämä työkalukasetit integroitiin linjakokonaisuuksiin ja kehitettiin numeerinen ohjausjärjestelmä, jolla linjan toimintoa saatiin automatisoitua. Samaa ohjausjärjestelmää käytettiin myös ensimmäisissä siipitaivutusasemissa, jotka kehitettiin vuosina 1982–1987.


title: Pivatic

text: Vuodet 1988–2007 yritys kehitti myyntitoimintaansa, ja nimeksi vaihtui Pivatic. Digitaalitekniikan myötä numeerista ohjausjärjestelmää alettiin käyttämään digitaalisen linjaohjaimen kautta ja myynnin tueksi kehitettiin ensimmäinen multimediaohjelma. Nämä johtivat tilauskannan kasvuun ja uusien toimitilojen hankintaan. Globalisoitumisen myötä suomalainen pääomasijoittaja Sentica Partners Oy osti Pivaticin ja kehitti ohutmetallialan ja raskasmetallialan yhdistävän yritysryhmän, Ursviken Groupin.


title: Pivatic

text: Vuonna 2008 hydraulisten työstökoneiden vaihtoehdoksi alettiin kehittämään luontoystävällisempiä sähköisiä työstökoneita. Nämä koneet eivät kuitenkaan pystyneet tuottamaan samanlaista lävistys- tai taivutusvoimaa, joten paksummat metallilevyt (yli 2mm) eivät tulleet kyseeseen. Hydraulikoneiden kysyntä ei siis lakannut tähän.


title: Pivatic

text: Nykymarkkinoilla vaaditaan nopeampia kappaleaikoja ja parempaa laatua sekä joustavuutta. Kelamateriaalia käyttäessä linjojen kokovaatimukset kasvavat kelaleveyden mukaan, ja vielä vuonna 2015 ei ollut kehitetty lävistyslinjaa joka pystyisi käsittelemään yli 1 830 mm leveitä keloja.


title: Omni Coliseum

text: Omni Coliseum oli urheiluareena Atlantassa Georgian osavaltiossa Yhdysvalloissa. Rakennus valmistui vuonna 1972, ja se toimi muun muassa NHL-jääkiekkoseura Atlanta Flamesin (1972–1980) ja NBA-koripalloseura Atlanta Hawksin (1972–1997) kotiareenana. Omnissa järjestettiin myös vuoden 1996 kesäolympialaisten lentopalloturnaus.


title: Omni Coliseum

text: Omnin rakennutti Flamesin ja Hawksin omistajiin kuulunut kiinteistöalan yrittäjä Tom Cousins. Paikka oli aiemmin hyljeksittyä teollisuusaluetta Atlantan keskikaupungin tuntumassa, mihin Omnin jälkeen rakennettiin myös CNN:n päämaja CNN Center, Georgia World Congress Center ja Georgia Dome -stadion.


title: Omni Coliseum

text: Omnin yleisökapasiteetti jääkiekko-otteluissa oli noin 15 000. Areenan julkisivu oli säänkestävää terästä ja lasia. Katto muistutti kananmunakennoa. Säänkestävä teräs osoittautui huonoksi rakennusmateriaaliksi kuumaan ja kosteaan Atlantan ilmastoon, ja rakennus kärsi ruostevaurioista ja vesivahingoista. Omni purettiin vuonna 1997, ja sen paikalle rakennettiin myöhemmin Philips Arena.


title: Hercules-luokka (linjalaiva)

text: Hercules-luokka oli Britannian kuninkaallisen laivaston kahden aluksen muodostama 74-tykkinen kolmannen luokan linjalaivaluokka.


title: Hercules-luokka (linjalaiva)

text: Thomas Sladen suunnittelemat alukset olivat paranneltuja versioita "HMS Herosta". Ne olivat hieman suurempia, mutta samalla alukset olivat hieman esikuvaansa hitaampia. Amiraliteetti nimesi kummankin aluksen 15. heinäkuuta 1756 vahvistaessaan tilaukset.


title: Hercules-luokka (linjalaiva)

text: Luokan alusten alusten aseistuksena oli kummallekin tykkikannelle asennetut kaksikymmentäkahdeksan tykkiä, joista alemmat olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.


title: Mikko Ovaska

text: Mikko Ovaska (s. 23. syyskuuta 1981) on suomalainen valokuvaaja ja kilpauransa päättänyt koripalloilija.


title: Mikko Ovaska

text: Lahden NMKY:n kasvatti Ovaska pelasi miesten I-divisioonassa ja kolmella kaudella pienessä roolissa miesten pääsarjassa.


title: Mikko Ovaska

text: Pelaajauransa jälkeen Ovaska on työskennellyt päätoimisena valokuvaajana. Hän on tehnyt muun muassa urheiluun liittyviä valokuvateoksia. Eräs hänen häävalokuvistaan voitti Vuoden hääkuva 2013 -kilpailun kokonaiskilpailun.


title: Lions Punainen Sulka

text: Punainen Sulka on Suomen lionsklubien hyväntekeväisyyskeräysten rekisteröity tavaramerkki, jota ne ovat käyttäneet valtakunnallisissa kampanjoissaan vuodesta 1972 alkaen.


title: Lions Punainen Sulka

text: Tunnus on tiettävästi kotoisin Japanista, jossa sitä on käytetty vapaaehtoisen auttamisen vertauskuvana. Suomeen symboli tuli Ruotsin kautta, jossa lionsklubit käyttivät sitä ensimmäisen kerran vuonna 1965, ja jolla kerättiin 13 milj. skr. asuntojen saamiseksi vammaisille.


title: Lions Punainen Sulka

text:
Sittemmin sitä ovat hyväntekeväisyyskeräyksissään käyttäneet kaikkien Pohjoismaiden lionsklubit.
Suomen lionsklubit ovat Punainen Sulka- ja muissa keräyksissään lahjoittaneet nykyrahassa yli 46 miljoonaa euroa kotimaamme ja maailman apua tarvitsevien auttamiseen.


title: Lions Punainen Sulka

text: Suomen lionsklubien Punainen Sulka -keräykset.


title: Lions Punainen Sulka

text: Suomen lionsklubien ensimmäisen suurkeräyksen kohteeksi valittiin syöpäsairaat ja syövän torjunta. Keräyksen tulos oli 5 223 684 mk. Kaikki varat lahjoitettiin Suomen Syöpäyhdistykselle ja sen maakunnallisille yhdistyksille. Yli puolet varoista ohjattiin paikallisosastoille mm. potilaskotien perustamiseen. Kroonikkovalistus, opaskirjat ja sopeutumisvalmennuskurssit olivat merkittäviä tuen saajia.


title: Lions Punainen Sulka

text: Kampanjan tuloksena myös viranomaiset tarkistivat asennoitumistaan syövän takia invalidisoituneita kohtaan. He saivat saman aseman kuin muut invalidit. Myös syöpäpotilaiden valmennuskursseihin suhtauduttiin entistä myönteisemmin.


title: Lions Punainen Sulka

text: Vuonna 1975 lionstoiminta Suomessa täytti 25 vuotta. Juhlavuonna Suomen lionsklubit järjestivät suurkeräyksen sydäntautien torjuntaan. Yhteistyökumppanina oli Suomen Sydäntautiliitto ja sen sydäntautien tutkimus- ja ennaltaehkäisytoiminta. Klubien tempauksia tukivat Sydäntautiliiton ja sen 140 paikallisyhdistyksen Sydän-sunnuntai-tapahtumat. Keräystulos oli 10,9 milj. mk. Yhtenä keräyksen seurauksena eduskunta päätti perustaa verenpaine-toimikunnan, jonka tehtävänä oli laatia ohjelma sydän- ja verisuonitautien hoidon tehostamiseksi. Punaisen Sulan tuotoilla laadittiin mm. verenpainemittaus- ja koulutusohjelma terveyden- ja sairaanhoitajille. Myös tutkimus- ja seulontaprojektit saivat rahoitusta.


title: Lions Punainen Sulka

text:
Vuonna 1984 lionsjärjestö kiinnitti yleisön huomion sotainvalidien ja –veteraanien sosiaaliseen ja taloudelliseen tilanteeseen järjestämällä kolmannen Punainen Sulka kampanjansa. Kampanjan avasi pääministeri Kalevi Sorsa, joka puheessaan totesi sen tarpeen ja toivoi mahdollisimman monen suomalaisen ostavan punaisen sulan.
Tuloksena oli, että lionsklubit keräsivät 80 % koko 20 milj. mk:n keräystavoitteestaan ensimmäisen viikon aikana. Keräyksen kokonaistuotto oli lopulta 26,6 milj. mk. Varoilla kunnostettiin 800 asuntoa. Lisäksi sotainvalidi- ja veteraanijärjestöjen kautta jaettiin 11,6 milj. mk veteraani- ja sairaskotihankkeisiin, kuntoutukseen, virkistykseen ja veljesapuun


title: Lions Punainen Sulka

text:
Vuonna 1990 Suomen lionstoiminta täytti 40 vuotta. Sen kunniaksi lionsklubit järjestivät keräyksen vammaisten hyväksi. Keräystuotto oli 24,4 milj. mk.
Tuotosta 60 % jaettiin vammaisjärjestöjen valtakunnallisille hankkeille, Invalidiliitolle, Näkövammaisten liitolle, Sotainvalidien keskusliitolle, Suomen MS-yhdistykselle ja Kuurojen huoltosäätiölle. Kaikkiaan apua saaneita järjestöjä oli 32. Paikallisiin hankkeisiin jaettiin 40 % tuotosta.


title: Lions Punainen Sulka

text: Pohjoismaiden lionsjärjestöt ovat tehneet yhteistyötä 1950-luvulta alkaen. Vuonna 1999 ne järjestivät historiansa ensimmäisen yhteisen varainkeräyskampanjan, Pohjolan punaisen Sulan. Kampanjan kohteena olivat ikäihmiset. 80 % tuotosta päätettiin jakaa kansallisesti ja 20 % käytettiin yhteispohjoismaisesti vanhuusiän sairauksien tutkimukseen.


title: Lions Punainen Sulka

text:
Kampanjan tulos Suomessa oli 32,6 milj. mk, joka muodosti yli 50 % kaikissa Pohjoismaissa yhteensä kerätystä summasta. Yhteistyössä Puolustusvoimien kanssa myös varusmieskeräyksen tuotto kohdistettiin tähän kampanjaan.
Hyödynsaajina olivat veteraanijärjestöt (50 %) ja vanhustyötä tekevät järjestöt, Vanhustyön keskusliitto, Vanhus- ja lähimmäispalvelun liitto, Folkhälsan ja Alzheimer-keskusliitto.
Yhteispohjoismaisiin vanhuusiän sairauksien tutkimuksiin käytettiin 20 % kaikissa Pohjoismaissa yhteensä kerätyistä varoista.


title: Lions Punainen Sulka

text:
Punainen Sulka 2006 keräyksen kohteena olivat lapset ja nuoret. Kampanjan tuotto oli 3,8 milj. €.
Varoja saivat Nuorten ystävät ry, Suomen Settlementtinuorten liitto ry., Barnavårdsföreningen i Finland, Suomen Lasten ja Nuorten Säätiö, Kirkon lapsi- ja nuorisotyö, Kotitapaturmien ehkäisykampanja, Lastensuojelun Keskusliitto ry. sekä lionsklubien toteuttama Lions Quest – elämisen taitoja nuorille – ohjelma.


title: Lions Punainen Sulka

text:
Punainen Sulka 2017 – keräyskampanjan kohteena ovat Suomen nuoret. Keräystavoite on 5 milj. €
Keräys on Suomen lionsklubien lahja vuonna 2017 sata vuotta täyttävälle itsenäiselle Suomelle. Sillä kunnioitetaan myös samana vuonna 100 vuotta täyttävää kansainvälistä Lions-järjestöä.
Kampanjalla Suomen Lions-klubit sitoutuvat vähintään 2017 tekoon Suomen nuorten hyväksi.
Keräyskumppaneita ovat Partio, Tukikummit ry, Lasten- ja nuorten säätiö, Aseman lapset ry, Ehyt ry, Näkövammaisten liitto ja Yeesi ry. Tukea saavat myös Suomen Lions-liiton omat nuoriso-ohjelmat, Lions Quest, Vastuu on meidän ja nuorisovaihto. 25 % varoista jaetaan paikallisesti.


title: Vincent Schopenhauer

text: Vincent Cervoni Schopenhauer (joskus muodossa "Vincent Cervoni", s. 23. marraskuuta 1991) on ranskalainen tietokonepelaamisen ammattilainen. Schopenhauer on erikoistunut en eli CS:GO:hon. Hän edustaa yhdysvaltalais-ranskalaista EnVyUs -joukkuetta.


title: Vincent Schopenhauer

text: Schopenhauer siirtyi EnVyUsiin helmikuussa 2015 toisesta ranskalaisjoukkueesta Team LDLC.comista. EnVyUsin kanssa Schopenhauer on saavuttanut muun muassa Cluj-Napocan DreamHackin voiton vuonna 2015, talvi-DreamHackin voiton vuonna 2014 ja maailmanmestaruuden vuonna 2015 Ranskan joukkueen kanssa. Vuonna 2015 HLTV.org -nettisivusto valitsi hänet maailman kahdeksanneksi parhaaksi pelaajaksi.


title: Vincent Schopenhauer

text: Schopenhauer tunnetaan paremmin pelaajanimellään "Happy".


title: Matkuslampi (Parkano)

text: Matkuslampi on suoksi kuivatettu entinen lampi Pirkanmaalla Parkanossä Kuivasjärven kylässä. Entinen järvi kuului Ikaalisten reitin Kuivasjärven valuma-alueeseen, joka on osa Kokemäenjoen vesistöä. Matkuslammen laskuojana oli Vääräjokeen eli Luomaan yhtyvä Myllyluoma.


title: Matkuslampi (Parkano)

text: Matkuslammen vedenpinta oli 141,8 metriä merenpinnan yläpuolella ja se oli matala ja ruohottunut lampi. Nykyään se on tasaista avosuota, joka jää Hakavuoren ja viereisen hiekkaisen harjanteen väliin. Myllyluoma, joka lähti Hangasnevan reunalla sijainneesta Hangaslammesta, on nykyään kaivettu ohittamaan lammen suon kummaltakin puolelta. Hangaslampi oli matala ja umpeen kasvava lampi ja on nykyään tiheästi ojitettua ja metsittynyttä suota. Liesilammen kaivettu laskuoja vetää kohti Myllyloumaa. Matkuslammen ojat on kaivettu lammen rantoja seuraten, joten niistä voi nykykartoista päätellä lammen enimmäismitat. Lampi oli siten 600 metriä pitkä ja 170 metriä leveä. Matkuslammen kierto-ojat yhtyvät lopuksi Vääräjokeen eli Luomaan. Matkuslammen rannat ovat autiot ja ympäristön tiet kulkevat joko läheiselle pellolle tai ohittavat sen eteläpuolelta matkallaan kylälle. Valtatie 3 ohittaa lammen 400 metrin etäisyydeltä.


title: Matkuslampi (Parkano)

text: Vanhoissa Parkanon tai Kihniön pitäjänkartoissa (tehtiin yleensä 1840–1870-luvuilla) Matkuslampi on piirrettu näkyviin ja merkitty samannimisenä kuin se on nykyäänkin. Kuivaston maatila on silloin sijainnut nykyisellä paikallaan, vaikka peltoala olikin vielä pieni. Lampeen laski oja, joka sai alkuunsa "Hongaslammesta", joka oli tuolloin suuri järvi. Liesilampi oli tuolloin vielä laskuojaton suolampare. Vääräjoen rantaniittyjä käytettiin heinäntekoon ja siksi kartassa ne on varattu Kuivasjärven kylälle. Kuivasjärven länsirantaa seuratsi tie, joka kääntyi lievästi Matkuslammen kohdalla ja jatkoi nykyiselle Jylhänkylän suuntaan.


title: Matkuslampi (Parkano)

text: Vuonna 1880 haki kruunun torppari Michel Michelsson Kuivaston maatilalta lupaa saada kuivattaa "Matkulammenjärven" ja saada käyttöönsä siitä syntyvät vesijättömaat. Päätö asiaan on annettu 10.12.1883. Vanhassa vuoden 1959 painetussa peruskartassa Matkuslampi on vielä piirretty sinisellä ruohottuneeksi lammeksi, johon Myllyluoma laski Hangassuolla olleesta umpeen soistuneesta Hangaslammesta. Myös Liesilammesta oli jo kaivettu laskuoja, joka yhtyi Myllyluomaan. Vääräjoki oli tuolloin piirretty pääuomaksi, joka lähti virtaamaan Matkuslammesta. Lammen ympärillä sijaitsivat Kuivaston maatilan peltoja.


title: Matkuslampi (Parkano)

text: Vuoden 1982 painetussa peruskartassa lammen ympärille oli kaivettu kokoavat ojat, joiden kautta Myllyluoman vedet ohjattiin ohi Matkuslammen suoraan Vääräjokeen. Kuivaston pelloista osa olivat tuolloin metsittyneitä, mutta kuistinkorven pelto on vielä nykyäänkin olemassa. Tämä tilanne on edelleen voimassa. Matkuslampi on edelleen puutonta avosuota eikä kuivattaminen ole edistynyt 1980-luvun tilanteesta.


title: Emilio Guruceta

text: Emilio Carlos Guruceta Muro (4. marraskuuta 1941 San Sebastián, Gipuzkoa – 25. helmikuuta 1987 Fraga, Huesca) oli espanjalainen jalkapalloerotuomari, joka tuomitsi Espanjan korkeimmalla sarjatasolla Primera Divisiónissa vuosina 1969–1987 ja myös kansainvälisissä seura- ja maaotteluissa.


title: Emilio Guruceta

text: Espanjalainen urheilulehti "Marca" jakaa Gurucetan mukaan nimettyä Guruceta-palkintoa kauden parhaalle erotuomarille. Guruceta oli moniin aikalaiskollegoihinsa verrattuna moderni tuomari, joka tunnettiin urheilullisuudestaan ja ekstroverttiydestään, mutta hänen mainettaan varjostaa ainakin yksi lahjustapaus, kauden 1983–1984 UEFA-cupin välierässä Anderlecht – Nottingham Forest. Guruceta kuoli ottelumatkalla tapahtuneessa liikenneonnettomuudessa kolme vuotta myöhemmin.


title: Emilio Guruceta

text: Guruceta aloitti Espanjan kolmanneksi korkeimman sarjatason Tercera Divisiónin erotuomarina 25-vuotiaana ja nousi korkeimmalle sarjatasolle Primera Divisióniin kolme vuotta myöhemmin. Hänen ensimmäinen ottelunsa Primerassa oli Real Zaragoza – Pontevedra 21. syyskuuta 1969, ja ensimmäisellä kaudellaan hän vihelsi sarjassa kaikkiaan 10 ottelua.


title: Emilio Guruceta

text: Guruceta joutui keskelle polemiikkia ensimmäisen pääsarjakautensa lopulla 6. kesäkuuta 1970, kun hän sai tuomittavakseen Espanjan cupin Copa del Generalísimon puolivälierien toisen osaottelun Barcelonan ja Real Madridin välillä. Real Madrid oli voittanut ensimmäisen osaottelun maalein 2–0. Toista johti Barcelona Carles Rexachin maalilla 1–0, kunnes ottelun 59. minuutilla Barcelonan Joaquim Rifé rikkoi Real Madridin Manuel Velázqueziä. Rike vaikutti tapahtuvan rangaistusalueen ulkopuolella, mutta Guruceta tuomitsi tilanteesta Real Madridille rangaistuspotkun, josta Amancio tasoitti ottelun 1–1:een. Jälkitilanteessa Guruceta vielä ajoi ulos tuomiota ivanneen Barcelonan kapteenin Eladion, mihin hyytyi kotijoukkueen takaa-ajo. Raivostunut barcelonalaisyleisö heitteli Camp Noun kentälle kaikkea, mihin käsiksi pääsi, muun muassa tuhansia istuinalusia, ja lopulta valtasi kentän viisi minuuttia ennen ottelun päättymistä. Barcelonan kannattajat pitivät Gurucetaa lahjottuna ja tapausta yhtenä esimerkkinä Francisco Francon hallinnon katalaaneja kohtaan harjoittamasta sorrosta. ”Guruceta!”-huudot raikuvat Camp Noulla tänäkin päivänä yleisön ollessa tyytymätön erotuomarin toimintaan.


title: Emilio Guruceta

text: Guruceta sai kesäkuun 1970 tapahtumista kuuden kuukauden toimitsijakiellon, mutta ei puolueellisuuden vuoksi, vaan koska oli päästänyt ottelun hallinnastaan. Seuraavan Primera-ottelunsa hän tuomitsi joulukuussa 1970. Poleemisesta alusta huolimatta Guruceta nousi kansainväliseksi erotuomariksi. Hän tuomaroi muun muassa Euroopan cupissa, UEFA-cupissa, maajoukkueiden EM- ja MM-karsinnoissa sekä vuosien 1976 ja 1980 kesäolympialaisissa. Primera Divisiónissa hän vihelsi 18 kauden aikana yhteensä 184 ottelua. "Don Balón" -jalkapallolehti valitsi hänet vuoden erotuomariksi vuonna 1986, jolloin palkintokategoria perustettiin. Kaikki eivät Gurucetasta kuitenkaan pitäneet, ja vuosien saatossa 11 seuraa käytti hänen kohdallaan sääntöpykälää, joka mahdollisti tiettyjen tuomarien jääväämisen otteluistaan. Barcelona teki näin aina vuoteen 1985 asti, jolloin sääntö poistettiin.


title: Emilio Guruceta

text: Guruceta kuoli liikenneonnettomuudessa Huescan maakunnassa helmikuussa 1987. Surmansa sai myös hänen linjatuomarinsa Eduardo Vidal Torres, ja toinen linjatuomari loukkaantui. Kolmikko oli matkalla Pamplonaan Osasunan ja Real Madridin väliseen cup-otteluun. Guruceta nimettiin toistamiseen "Don Balónin" vuoden erotuomariksi postuumisti vuonna 1987. Urheilulehti "Marca" puolestaan alkoi jakaa omaa erotuomaripalkintoaan, jonka se nimesi hänen mukaansa Guruceta-palkinnoksi.


title: Emilio Guruceta

text: Konkreettinen lahjustapaus Gurucetan uralta nousi esiin vuosikymmen hänen kuolemansa jälkeen. Vuonna 1997 belgialaisen Anderlechtin entinen puheenjohtaja Constant Vanden Stock myönsi ”lainanneensa” Gurucetalle miljoona frangia vuonna 1984. Anderlecht oli tuolloin UEFA-cupin hallitseva mestari, ja seura pelasi jälleen kilpailun välierissä, mutta oli hävinnyt englantilaiselle Nottingham Forestille ensimmäisessä osaottelussa maalein 2–0. Toisessa, Gurucetan tuomitsemassa osaottelussa nähtiin muun muassa kiistanalainen rangaistuspotkutuomio, jonka seurauksena Anderlecht teki ottelun toisen maalinsa, ja hylätty Nottinghamin maali ottelun loppuhetkillä. Anderlecht voitti ottelun maalein 3–0 ja otteluparin yhteismaalein 3–2 ja pääsi loppuotteluun, jossa kuitenkin toinen englantilaisseura Tottenham Hotspur vei mestaruuden. Tapauksen tultua julki Euroopan jalkapalloliitto UEFA langetti Anderlechtille vuoden osallistumiskiellon eurooppalaisiin seurajoukkuekilpailuihin, mikä kuitenkin peruttiin.


title: Emilio Guruceta

text: Guruceta oli urheilullisesta perheestä ja menestyi itse pöytätenniksessä maakunnallisella tasolla. Hänen veljensä Ascensio pelasi koripalloa korkeimmalla sarjatasolla asti ja José Ángel jalkapalloili Eibarissa. Kolmas veli Gabriel toimi uintivalmentajana ja menehtyi myös liikenneonnettomuudessa.


title: Emilio Guruceta

text: Guruceta oli naimisissa sansebastiánilaisen María Carmen Cruzin kanssa. Pari aiheutti kohua myymällä hääkuvansa yksinoikeudella "¡Hola!"-viihdelehdelle puolella miljoonalla pesetalla. He saivat kaksi lasta.


title: Emilio Guruceta

text: Viimeiset vuotensa Guruceta asui Elchessä, jonne hän perusti urheilujalkineita valmistaneen Guruceta Sport -yrityksen. Sen suurin asiakas oli tavarataloketju El Corte Inglés.


title: Rafa Usín

text: Rafael Usín Guisado (eli "Rafa Usín", s. 22. toukokuuta 1987 Madrid) on espanjalainen futsalpelaaja, joka edustaa Primera División de Futsalissa pelaavaa Xota FS:ää ja Espanjan futsalmaajoukkuetta. Pelipaikaltaan Usín on kärki- tai laitapelaaja.


title: Rafa Usín

text: Usín on saavuttanut Espanjan futsalmaajoukkueen kanssa EM-kilpailuista kultaa vuosilta 2012 ja 2016 sekä pronssia vuodelta 2014.


title: Rafa Usín

text: Usín on edustanut nykyistä seuraansa Xota FS:ää vuodesta 2008 alkaen sekä jo vuosina 2006–2007. Kaudella 2014–2015 hän kävi lainalla FC Barcelona Futsalissa.


title: Cocos2d

text:
Cocos2d on avoimen lähdekoodin monialustainen ohjelmistokehys, joka on kirjoitettu C++:lla.
Cocos2d-x kuuluu Cocos2d ohjelmistokehys perheeseen.
Sitä käytetään laajalti pelien sekä tietokoneohjelmien tekoon.


title: Cocos2d

text:
iOS, Android, Windows Phone 8, Tizen
Windows 8, Mac OS X, Linux


title: Indiktio

text:
Indiktio on ajanlaskussa varsinkin Rooman valtakunnan loppuaikoina sekä
keskiajalla laajalti Euroopassa yleisesti käytetty järjestysluku, joka osoittaa, kuinka mones vuosi on 15 vuoden "indiktiojaksossa".


title: Indiktio

text: Alun perin indiktiolla tarkoitettiin koko 15 vuoden jaksoa, ja sen eri vuosia sanottiin indiktion ensimmäiseksi, indiktion toiseksi vuodeksi ja niin edelleen. Myöhemmin termi siirtyi tarkoittamaan jaksoon kuuluvaa vuotta, jolloin eri vuosista käytettiin ilmaisuja ensimmäinen indiktio, toinen indiktio ja niin edelleen. Itse jaksoja ei kuitenkaan numeroitu, minkä vuoksi indiktio ei ilmaissut vuotta yksikäsitteisesti, ellei asiayhteydestä muutoinkin voitu suunnilleen päätellä, mistä ajankohdasta oli kysymys.


title: Indiktio

text:
Indiktiojakso ei perustunut mihinkään tähtitieteelliseen ilmiöön, vaan sen alkuperä on puhtaasti hallinnollinen. Alun perin se liittyi maatalousmaan verotusarvojen määräaikaiseen
uudelleenarviointiin Rooman vallan alaisessa Egyptissä, minkä vuoksi siitä toisinaan käytetäänkin myös nimitystä "roomalainen veroluku". Vuonna 287 otettiin käyttöön viisivuotinen jakso, mutta myöhemmin siirryttiin epäsäännölliseen sarjaan, jossa vuonna 318 saavutettiin järjestysluku 26. Kuitenkin jo vuonna 314 tiedetään 15-vuotista jaksoa käytetyn. Noin vuodelta 630 peräisin olevassa teoksessa "Chronicon Paschale" mainitaan ensimmäisen indiktiojakson ensimmäisen vuoden olleen nykyisen ajanlaskun 312–313, kun taas eräs koptilainen asiakirja vuodelta 933 mainitsee sen olleen yhtä jaksoa eli 15 vuotta aikaisemmin, 297–298. Molemmissa lähteissä vuoden on katsottu koptilaisen kalenterin mukaisesti alkaneen thot-kuun 1. päivänä eli juliaanisen kalenterin mukaan 29. elokuuta paitsi karkausvuotta edeltävänä vuonna 30. elokuuta, jolloin myös indiktiovuosi alkoi.


title: Indiktio

text: Jo 300-luvulla indiktiota alettiin käytettiin yleisesti käyttää muidenkin kuin verotukseen liittyvien asiakirjojen päiväämiseen. Vuonna 537 keisari Justinianus määräsi, että kaikkien asiakirjojen päiväyksissä oli indiktio mainittava.


title: Indiktio

text: Ruotsissa ja Suomessa indiktiota käytettiin ajanlaskussa keskiajallakin vain harvoin, ja 1200-luvulla, Eerik Eerikinpojan hallituskaudella siitä luovuttiin kokonaan.


title: Indiktio

text:
Vaikka 15-vuotinen indiktiojakso oli käytössä koko Euroopassa, eri maissa vakiintui erilainen käytäntö, milloin indiktiovuoden katsottiin vaihtuvan. Itä-Rooman valtakunnassa, Egyptiä lukuun ottamatta, vuoden katsottiin alkujaan alkavan 23. syyskuuta, keisari Augustuksen syntymäpäivänä. Keisari Justinianus määräsi myöhemmin, että indiktiovuosi alkoi 1. syyskuuta. Tätä käytäntöä sanotaan "kreikkalaiseksi" eli "konstantinopolilaiseksi" indiktioksi. Sitä vastoin Länsi-Euroopassa käytettiin joko "bedeläistä indiktiota", jossa vuosi alkoi 24. syyskuuta tai 1. tammikuuta, tai "roomalaista indiktiota", jossa se alkoi 25. joulukuuta tai 1. tammikuuta.
Bedeläinen indiktio oli käytössä erityisesti Ranskassa, aluksi myös Saksassa, jossa kuitenkin keskiajan lopulla enimmäkseen siirryttiin roomalaiseen indiktioon. Paavin kansliassa käytettiin pitkään yksinomaan kreikkalaista indiktiota, mutta vuodesta 1188 lähtien vaihdellen kaikkia kolmea. Toisinaan mainataan käytetyn myös "sienalaista indiktiota" (), jossa vuosi vaihtui 8. syyskuuta.


title: Indiktio

text:
Nykyisen kristillisen ajanlaskun mukaisen vuoden indiktio saadaan lisäämällä vuosilukuun 3 ja ottamalla näin saadusta summasta jakojäännös 15:llä jaettaessa. Jos jako menee tasan eli jakojäännös on nolla, indiktio on kuitenkin 15. Esimerkiksi vuoden 2016 indiktio on
missä "mod" tarkoittaa jakojäännöstä. Viimeksi uusi indiktiojakso alkoi vuonna 2008, jonka indiktio vastaavasti oli


title: Indiktio

text:
Kreikkalaista indiktiota käytettäessä on vuoden neljä viimeistä kuukautta, syyskuusta joulukuuhun, katsottava indiktiota laskettaessa jo kuuluvan seuraavaan vuoteen, amoin bedeläistä indiktiota laskettaessa aika syyskuun 24. päivästä vuoden loppuun.
Bysanttilaisessa ajanlaskussa, jossa vuodet lasketaan maailman luomisen oletetusta ajankohdasta ja jossa vuosi vaihtuu 1. syyskuuta, indiktio saadaan laskemalla vuosiluvun jakojäännös 15:llä jaettaessa. Jos jakojäännös on nolla, indiktio on kuitenkin 15. Esimerkiksi bysanttilaisen vuoden AM 1961 (1. syyskuuta 1452 – 31. elokuuta 1453), jonka aikana ottomaanit valloittivat Konstantinopolin, indiktio on


title: Indiktio

text: Takautuvasti jatkettu indiktiojakso on yksi niistä kolmesta jaksosta, joiden yhdistelmänä Joseph Justus Scaliger muodosti 7980-vuotisen juliaanisen jakson; muut kaksi olivat 28-vuotinen auringonsykli, jonka kuluttua sama päivämäärä juliaanisessa kalenterissa sattuu aina samaksi viikonpäiväksi, sekä 19-vuotinen Metonin jakso, jonka kuluttua kuun vaiheet sattuvat samaksi vuoden päiväksi. Jakso alkaa vuodesta 4713 eaa., jonka järjestysluku on 1 kaikissa näissä jaksoissa (mikäli niitä jatketaan takautuvasti menneisyyteen, jolloin niitä ei vielä tunnettu tai käytetty)


title: Urajärvi (järvi)

text: Urajärvi tarkoittaa seuraavia:


title: Illuminati (peli)

text: Illuminati: The Game of Conspiracy (useimmiten vain Illuminati) on Steve Jacksonin suunnittelema ja Steve Jackson Gamesin vuonna 1982 julkaisema Illuminatus! -trilogian inspiroima korttipeli.


title: Illuminati (peli)

text: Pelissä tarkoituksena on ”valloittaa maailma”. Puhelinyhtiötä hallitsevat oliot ulkoavaruudesta, ja Pentagon ollaan vallattu.


title: Illuminati (peli)

text: Pelissä on 110 korttia ja sitä voi pelata 2–8 henkilöä.


title: Illuminati (peli)

text: Pelin alussa pelaaja aloittaa yhdellä Illuminati-kortilla, joka edustaa tämän omaa salaseuraa. Pelin aikana pelaaja yrittää vallata muiden pelaajien seurat. Pelaaja voittaa pelin täytettyään jonkin tavoitteistaan; jokaisen pelaajan tavoite on vallata riittävän monta muuta seuraa; tämän lisäksi pelaaja voi voittaa täyttämällä "erityisen tavoitteen", joka on erilainen jokaisella pelaajalla.


title: Illuminati (peli)

text: Pelistä tuli suosittu pian sen julkaisun jälkeen, ja siitä on muodostunut klassikko.


title: Badland

text: Badland on suomalaisen Frogmindin kehittämä mobiilipeli, joka julkaistiin vuonna 2013 iOS:lle ja Androidille sekä myöhemmin muille mobiilialustoille. Pelin ″Game of the Year Edition″ -versio on saatavilla useille eri alustoille. Vuoden 2015 joulukuussa pelille julkaistiin jatko-osa, "Badland 2", iOS:ille.


title: Badland

text: "Badland" on saanut Applen ″iPad Game of the Year award 2013″- ja ″Apple Design award 2013″ -palkinnot.


title: Badland

text: Peli on voittanut Satellite Awards palkinnon kategoriassa "Outstanding Mobile Game".


title: Urajärvi (järvi Iitissä)

text: Urajärvi on järvi Iitissä Ensimmäisen Salpausselän pohjoispuolella. Se laskee Kymijoen Pelinginselkään pitkin Kupparinojaa. Sen pinta-ala on 14 km². Järven syvyys on 16,12 metriä, keskisyvyys 4,44 m, tilavuus 62 856 200 m³. Rantaviivaa sillä on 29,46 km. Sen korkeus merenpinnasta on 65,3 metriä.


title: Urajärvi (järvi Asikkalassa)

text: Urajärvi on järvi Asikkalassa. Sen pinta-ala on 445,98 hehtaaria, syvyys 16,63 metriä, keskisyvyys 6,06 metriä, tilavuus 27 025 600 m³. Rantaviivaa sillä on 29,52 km. Sen korkeus merenpinnasta on 98,6 metriä. Järven rannalla on Urajärven kartano.


title: Urajärvi (täsmennyssivu)

text: Urajärvi tarkoittaa seuraavia:


title: Nemanja Vučurević

text: Nemanja Vučurević (s. 20. huhtikuuta 1991 Novi Sad, Serbian ST, Jugoslavia) on serbialainen jääkiekkoilija, joka pelaa Saksan toiseksi korkeimmalla sarjatasolla DEL2-liigan Eispiraten Crimmitschaussa. Hän on pelipaikaltaan oikea laitahyökkääjä ja laukoo oikealta.


title: Nemanja Vučurević

text: Vučurević aloitti jääkiekkoilun kotikaupungissaan Novi Sadissa ja pelasi ensimmäiset miesten pelinsä vain 15-vuotiaana Serbian pääsarjassa HK Vojvodina Novi Sadin joukkueessa kaudella 2006–2007. Kauden 2008–2009 hän pelasi samaa sarjaa HK Novi Sadissa. Kaudeksi 2009–2010 Vučurević siirtyi Sloveniaan ja HDD Olimpija Ljubljanan organisaatioon. Hän vietti suurimman osan kaudestaan hän pelasi kansainvälistä Slohokej Ligaa HK Olimpija Ljubljanan joukkueessa. Vučurević pelasi Olimpijassa myös yhden ottelun Itävallan Erste Bank Eishockey Ligassa. Hän pelasi ison osan kaudestaan myös Slovenian A-juniorisarjassa, jonka pudotuspelien piste- ja maalipörssin Vučurević voitti tehoilla 12+2=14.


title: Nemanja Vučurević

text: Kaudeksi 2010–2011 Vučurević palasi kotimaahansa jatkamaan Slohokej Ligan pelejään HK Partizan Belgradin paitaan. Hän voitti kauden päätteeksi mestaruuden. Kauden 2011–2012 Vučurević aloitti Ruotsin neljänneksi korkeimmalla sarjatasolla II-divisioonan Varberg HK:ssa, mutta hän palasi joulukuussa 2011 kuitenkin takaisin Partizaniin. Vučurević voitti kevään 2012 pudotuspelien maalipörssin kahdeksalla osumallaan ja voitti kauden päätteeksi Slohokej Ligan mestaruuden. Kauden 2012–2013 hän pelasi Pohjois-Amerikassa GMHL-junioriliigan Bracebridge Phantomsissa.


title: Nemanja Vučurević

text: Vučurević siirtyi kaudeksi 2013–2014 Itävallan toiseksi korkeimmalle sarjatasolle Inter-National-Leaguen slovenialaisjoukkue HDK Mariborin riveihin. Kaudella 2014–2015 hän jatkoi uraansa Saksan kolmanneksi korkeimmalla sarjatasolla Oberligan Lippe-Hockey-Hammissa. Vučurević edusti kauden aikana myös serbialaista HK Beostaria Continental Cupissa, jossa hän oli joukkueen paras syöttäjä ja toiseksi paras pistemies Kamil Kinkorin jälkeen tehtyään kolmessa ottelussa tehot 3+9=12. Vučurević voitti myös Beostarin sisäisen tehotilaston lukemalla +5. Kaudeksi 2015–2016 hän siirtyi vuoden mittaisella sopimuksella Oberligasta sarjatasoa ylemmäs DEL2-liigan Eispiraten Crimmitschaun riveihin.


title: Nemanja Vučurević

text: Vučurević edusti Serbiaa I-divisioonan MM-kilpailuissa vuonna 2010, jonka jälkeen joukkue putosi II-divisioonaan vuoden 2011 turnaukseen. Hän voitti jälkimmäisen turnauksen A-lohkon pronssia, Serbian sisäisen pistepörssin sekä jakoi syöttöpörssin voiton joukkuetoverinsa Nikola Bibicin kanssa. Vučurević voitti myös joukkueensa sisäisen tehotilaston lukemalla +5. Hän pelasi myös IIA-divisioonan MM-kilpailuissa vuosina 2012, 2013, 2014, 2015 ja 2016, joista vuosien 2014 ja 2015 turnaukset päättyivät pronssiin. Vučurević pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Hän jakoi ensimmäisessä turnauksessa Serbian sisäisen pistepörssin voiton Aleksa Lukovićin ja Marko Sretovićin kanssa tehoilla 1+3=4.


title: Nemanja Vučurević

text: Vučurević pelasi myös alle 20-vuotiaiden II-divisioonan MM-kilpailuissa vuosina 2009 ja 2010, joista ensimmäisessä turnauksessa hän jakoi Serbian sisäisen maalipörssin voiton Marko Brkusaninin kanssa neljällä osumallaan. Vučurević pelasi myös alle 18-vuotiaiden II-divisioonan MM-kilpailuissa vuosina 2007 ja 2009, joista jälkimmäisessä turnauksessa hän oli Serbian paras pistemies ja maalintekijä tehoilla 6+4=10. Vučurević pelasi myös III-divisioonan MM-kilpailuissa vuonna 2008 voittaen B-lohkon kultaa.


title: Uranienborg

text: Uranienborg on Tyko Brahen rakennuttama tähtitorni Ruotsille kuuluvassa Juutinrauman Venin saaressa. Sen vieressä on pienempi, maanalainen observatorio Stjärneborg.


title: Kööpenhaminan suurmoskeija

text: Kööpenhaminan suurmoskeija () tai kotikatunsa mukaan "Rovsingsgaden moskeija" (), viralliselta nimeltään Hamad Bin Khalifa Civilisation Center, on Kööpenhaminan Ydre Nørrebron kaupunginosassa sijaitseva moskeija ja islamilainen kulttuurikeskus, joka avattiin 19. kesäkuuta 2014. Sen suunnittelija oli arkkitehti Metin Aydin työryhmineen.


title: Kööpenhaminan suurmoskeija

text: Kööpenhaminan suurmoskeija on sunnijärjestö Dansk Islamisk Rådin rakennuttama. Qatarin emiiri lahjoitti 150 miljoonaa Tanskan kruunua rakennushankkeeseen, ja rakennuskokonaisuus onkin nimetty lahjoittajansa mukaan. Moskeija oli valmistuessaan Skandinavian (ja Fennoskandian) suurin moskeija ja Tanskan toinen moskeija pienen "Nusrat Djahanin moskeijan" (1967) jälkeen. Rakennuskokonaisuus pitää moskeijan lisäksi sisällään luokkahuoneita, ravintolan, elokuvateatterin ja lastenhoidon tiloja.


title: Kööpenhaminan suurmoskeija

text: Kööpenhaminaan on äskettäin avattu toinenkin moskeija. Lokakuussa 2015 toimintansa aloitti, šiiataustainen "Imaami Alin moskeija".


title: Paavo Uronen

text: Paavo Uronen (s. 16. lokakuuta 1938 Viipurin maalaiskunta) on tekniikan tutkija, professori ja rehtori.


title: Paavo Uronen

text: Uronen valmistui Teknillisestä korkeakoulusta diplomi-insinööriksi 1961 sekä Oulun yliopistosta filosofian kandidaatiksi 1966, tekniikan lisensiaatiksi 1970 ja tekniikan tohtoriksi 1971.


title: Paavo Uronen

text: Hän oli Oulun yliopiston prosessitekniikan virkaatekevä professori 1969–1973 ja professori 1973–1988. Hän oli myös teknillisen tiedekunnan varadekaani 1974–1976, dekaani 1976–1978 ja 1985–1987 sekä Oulun yliopiston I vararehtori 1987–1988. Tämän jälkeen hänestä tuli Teknillisen korkeakoulun prosessien ohjauksen ja hallinnan professori vuosina 1988–2003, korkeakoulun vararehtori 1991–1994 ja rehtori 1994–2003. Hän jäi eläkkeelle 2003.


title: Paavo Uronen

text: Uronen tutki teollisuusprosessien automaatiota, malleja ja optimointia, etenkin puunjalostusteollisuudessa, metallurgiassa ja kemianteollisuudessa.


title: Paavo Uronen

text: Urosen veli oli kansliapäällikkö Reino Uronen.


title: Paavo Uronen

text: Professori Uronen on ollut Academia Europæan jäsen vuodesta 1999. Hän on myös Teknillisten tieteiden akatemian jäsen.


title: Urrila

text: Urrila on seuraavien suomalaisten henkilöiden sukunimi:


title: Uusimäki

text: Uusimäki on muun muassa seuraavien suomalaisten sukunimi:


title: Eino Tuompo (arkkitehti)

text: Eino Erkki Johannes Tuompo (23. syyskuuta 1917 Alatornio – 15. lokakuuta 2012 Helsinki) oli suomalainen arkkitehti.


title: Eino Tuompo (arkkitehti)

text: Tuompo kirjoitti ylioppilaaksi Turun suomalaisesta yhteiskoulusta vuonna 1934 ja valmistui arkkitehdiksi Helsingin Teknillisestä korkeakoulusta vuonna 1941. Hän osallistui nuorena talvi- ja jatkosotaan ja yleni luutnantiksi. Jatkosodan loppuvaiheessa hän oli Viipurin jälleenrakennustoimiston arkkitehtina. Sodan jälkeen Tuompo työskenteli aluksi arkkitehtina Yrjö Lindegrenin arkkitehtitoimistossa 1945–1946. Vuosina 1946–1949 hän oli Tukholmassa Ruotsissa asunto-osuuskunta Hyresgästernas Sparkasse och Byggnadsföreningin (HSB) palveluksessa osastoarkkitehtina, ja sai suunnitella asuinalueita Tukholmaan sekä asemakaavaluonnoksia muualle Ruotsiin. Ruotsin-vuosiensa jälkeen hän täydensi opintojaan Massachusetts Institute of Technologyssa (MIT) Bostonissa Yhdysvalloissa, jonka erikoiskurssilta valmistui 1949. Suomeen palattuaan Tuompo toimi 1950–1954 Kulutusosuuskuntien Keskusliiton (KK) asunto-osaston teknillisenä johtajana. Vuonna 1955 hän perusti oman arkkitehtitoimiston, joka toimi vuoteen 1992. Hän oli myös "Arkkitehti"-lehden toimittaja 1950–1952.


title: Eino Tuompo (arkkitehti)

text: Tuompo sai useita palkintoja arkkitehtikilpailuissa, sekä avoimissa että kutsukilpailuissa. Hän suunnitteli Helsinkiin muun muassa Autotalon (1958) yhdessä Veli Valorinnan kanssa, Pelastusarmeijan talon Punavuoressa (1968), Venäjän kaupallisen edustuston talon Tehtaankadulla (1972), Merikampin korttelin (1981), Pohjola-yhtiöiden rakennuttaman Kultareunan asuinalueen Etelä-Haagassa, Gunillankujan asuintalot Laajasalossa ja Takaniityntien alueen talot Malmilla. Muualle Suomeen hän suunnitteli muun muassa KK:n palveluksessa 1950-luvun alussa yhdessä Mauri Karkulahden kanssa niin sanotut Hakatornit Lahden Fellmaninpuiston viereen ja vuonna 1966 niin sanotun Pohjolatalon Kotkan keskustaan. Tuompo suunnitteli myös yhdessä Veikko Larkaksen, Pauli Salomaan ja Esko Suhosen kanssa vuonna 1951 Helsingin Lauttasaareen rivitalon, johon kaikki arkkitehdit muuttivat asumaan..


title: Paavo Uusitalo

text: Paavo Artturi Uusitalo (12. heinäkuuta 1939 Oulu – 2. huhtikuuta 2016 Helsinki) oli suomalainen sosiologi ja professori. Hän oli Helsingin yliopiston sosiologian dosentti vuodesta 1972 ja oikeussosiologian henkilökohtainen ylimääräinen professori vuosina 1984–2004.


title: Paavo Uusitalo

text: Uusitalon väitöskirja "Rangaistus rikollisuuden säätelyssä" (1966) edusti 1960-luvun uudistuspyrkimyksiä; hän kannatti K. J. Långin kriminaalipolitiikkaa. Uusitalo tutki oikeussosiologian lisäksi myös yhteiskuntasuunnittelua.


title: Paavo Uusitalo

text: Uusitalo oli myös Tampereen yliopiston sosiologian professori vuosina 1975–1978 ja eläkkeelle jäätyään Puolassa Nikolaus Kopernikus -yliopistossa vieraileva sosiologian professori (2004–2008).


title: Paavo Uusitalo

text: Uusitalo kuului pohjoismaisen yhteistyön kannattajiin, ja hän oli varhainen kansalaisaktivisti, joka osallistui muun muassa Alattionjoen mielenosoituksiin 1980-luvun alussa.


title: Manor Racing

text: Manor Grand Prix Racing Limited (kutsutaan nimellä Manor Racing, kaudella 2015 Manor Marussia F1 Team) oli brittiläinen Formula 1 -talli.


title: Manor Racing

text: Talli toimi Formula 1 -sarjassa kaudella 2010 nimellä Virgin Racing, kaudella 2011 nimellä Marussia Virgin Racing ja kausina 2012–2014 nimellä Marussia F1 Team.